open-index/open-wikipedia-markdown huggingface dataset:
ഹഗ്ഗല ബൊട്ടാണിക്കൽ ഗാർഡൻ

ശ്രീലങ്കയിലെ അഞ്ച് സസ്യോദ്യാനങ്ങളിൽ ഒന്നാണ് **ഹഗ്ഗല സസ്യോദ്യാനം**. പെരഡേനിയ സസ്യോദ്യാനം, ഹെനരത്ഗോഡ സസ്യോദ്യാനം, മിരിജ്ജവിള സസ്യോദ്യാനം, സീതാവക സസ്യോദ്യാനം എന്നിവയാണ് ഇവിടെ സ്ഥിതിചെയ്യുന്ന മറ്റ് നാല് സസ്യോദ്യാനങ്ങൾ. ശ്രീലങ്കയിലെ രണ്ടാമത്തെ വലിയ സസ്യോദ്യാനമായി അറിയപ്പെടുന്ന ഇത് ഹഗ്ഗല കർശന പ്രകൃതി സംരക്ഷണ കേന്ദ്രത്തോട് ചേർന്നാണ് സ്ഥിതിചെയ്യുന്നത്.

## സ്ഥാനവും കാലാവസ്ഥയും
നുവാര ഏലിയയിൽ നിന്ന് ഏകദേശം 16 കിലോമീറ്റർ അകലെയായി, നുവാര ഏലിയ-ബദുള്ളയിലേയ്ക്കുള്ള പ്രധാന പാതയിൽ, ഏകദേശം 28 ഹെക്ടർ വിസ്തൃതിയിലാണ് ഹക്ഗല സസ്യോദ്യാനം സ്ഥിതി ചെയ്യുന്നത്. സമുദ്രനിരപ്പിൽ നിന്ന് 5,400 അടി ഉയരത്തിൽ, ഹക്ഗല പാറയുടെ നിഴലിലാണ് ഇത് കിടക്കുന്നത് (അർത്ഥം "ആനയുടെ താടിയെല്ല്"). ഇവിടെയുള്ള കൂറ്റൻ ശിലാഗോപുരങ്ങൾ സസ്യോദ്യാനത്തിനും ചുറ്റുപാടുമായി വ്യാപിച്ചുകിടക്കുന്ന വനമേഖലയ്ക്കും പിന്നിൽ 2,200 മീറ്റർ ഉയരത്തിൽ ഒരു ഏകാന്ത ഭീമാകാരനെപ്പോലെയാണ് സ്ഥിതിചെയ്യുന്നത്. പാറയുടെ താഴ്ഭാഗത്തുള്ള ചരിവുകളിൽ നിരവധി ടെറസുകളുടെ ആകൃതിയിലുള്ള പൂന്തോട്ടങ്ങൾ ഉവാ താഴ്വരയെ അഭിമുഖീകരിച്ച് കിടക്കുന്നതോടൊപ്പം, അതിന് കുറുകെ മദുൽസിമയുടെയും നമുനുകുല പർവതനിരകളുടെയും മനോഹരമായ കാഴ്ചകളും വിദൂര ഭൂപ്രകൃതിയിൽനിന്ന് കാണാവുന്നതാണ്. സസ്യോദ്യാനം സ്ഥിതിചെയ്യുന്ന പ്രദേശത്ത് തണുത്ത മിതശീതോഷ്ണ കാലാവസ്ഥ അനുഭവപ്പെടുന്നു. രണ്ട് മൺസൂണുകളിൽ നിന്നാണ് ഈ ഉദ്യാനത്തിൽ മഴ ലഭിക്കുന്നത്. തെക്ക് പടിഞ്ഞാറ് മെയ് മുതൽ ഓഗസ്റ്റ് വരെയും വടക്ക് കിഴക്ക് ഒക്ടോബർ മുതൽ ഡിസംബർ വരെയും ശരാശരി വാർഷിക മഴ 2300 മില്ലിമീറ്ററാണ്. ഒരു വർഷത്തിനിടയിലെ ശരാശരി വാർഷിക താപനില 16 °C മുതൽ 30 °C വരെയാണ്. ഡിസംബർ മുതൽ ഫെബ്രുവരി വരെയുള്ള കാലത്ത് ഇവിടെ തണുത്ത കാലാവസ്ഥയും ഏപ്രിൽ മുതൽ ഓഗസ്റ്റ് വരെയുള്ള കാലത്ത് ചൂടുള്ള കാലാവസ്ഥയുമാണ്.

## ചരിത്രം
1861-ൽ ഇംഗ്ലീഷ് സസ്യശാസ്ത്രജ്ഞനും കീടശാസ്ത്രജ്ഞനുമായിരുന്ന ജോർജ്ജ് ഹെൻട്രി കെൻഡ്രിക് ത്വൈറ്റിൻ്റെ കീഴിൽ അക്കാലത്ത് തഴച്ചുവളരുന്ന വാണിജ്യ വിളയായ സിങ്കോണയുടെ പരീക്ഷണാത്മക കൃഷി ചെയ്യുന്നതിനായാണ് ഈ ഉദ്യാനം സ്ഥാപിച്ചത്. സിങ്കോണയ്ക്ക് പകരം ഇവിടെ തേയില കൃഷി വ്യാപകമായതിനുശേഷം, അത് ഒരു പരീക്ഷണാത്മക തേയില കൃഷി സ്ഥലമാക്കി മാറ്റി. 1884-ൽ അത് ഒരു സസ്യോദ്യാനമായി രൂപാന്തരപ്പെട്ടു. അതിനുശേഷം പല ഉഷ്ണമേഖലാ സസ്യങ്ങളും ചില മിതശീതോഷ്ണ സസ്യങ്ങളും പൂന്തോട്ടങ്ങളിൽ നട്ടുപിടിപ്പിച്ചുവരുന്നു.

## പൗരാണികശാസ്ത്രം
ഹൈന്ദവ  പുരാണങ്ങളിൽ, ശ്രീലങ്കയിലെ രാജാവായിരുന്ന രാവണൻ സീതയെ തട്ടിക്കൊണ്ടുപോയ ശേഷം അവളെ ഈ പ്രദേശത്ത് ഒളിപ്പിക്കുകയും ഈ പ്രദേശം സീതയ്ക്ക് ഒരു ഉല്ലാസ ഉദ്യാനമായി വാഗ്ദാനം ചെയ്യുകയും ചെയ്തു. രാമായണത്തിൽ അശോക വാടിക എന്ന പേരിൽ ഈ സ്ഥലം പരാമർശിക്കപ്പെടുന്നു.  "സീത ഏലിയ" എന്ന് നാമകരണം ചെയ്യപ്പെട്ട ഈ സ്ഥലത്ത് പിന്നീട് "സീത അമ്മൻ ക്ഷേത്രം"  നിർമ്മിക്കപ്പെട്ടു.

## സന്ദർശക ആകർഷണം
10,000-ലധികം ഇനം സസ്യജാലങ്ങൾ ഇവിടെ നട്ടുപിടിപ്പിച്ചിട്ടുള്ള നുവാര ഏലിയയിൽ വസന്തകാലത്ത് ആയിരക്കണക്കിന് സന്ദർശകർ പൂക്കൾ കാണാൻ എത്തുന്നു. വാർഷിക സന്ദർശകരുടെ എണ്ണം ഏകദേശം 500,000 ആയി കണക്കാക്കിയിരിക്കുന്നു. ഈ പൂന്തോട്ടത്തിൽ കാണപ്പെടുന്ന അപൂർവ്വയിനം ഓർക്കിഡുകളുടെയും റോസാപ്പൂക്കളുടെയും നിരവധി ഇനങ്ങളുടെ പേരില് ഈ സസ്യോദ്യാനം പ്രശസ്തമാണ്.

## അവലംബം
കഞ്ഞിപ്പാടം-വൈശ്യംഭാഗം പാലം

അമ്പലപ്പുഴ കുട്ടനാട് താലൂക്കുകളെ ബന്ധിപ്പിക്കുന്ന പാലം ആണ് കഞ്ഞിപ്പാടം-വൈശ്യംഭാഗം പാലം. പടിഞ്ഞാറ് കഞ്ഞിപ്പാടവും  കിഴക്ക് വൈശ്യംഭാഗവും തമ്മിൽ ബന്ധിപ്പിക്കുന്നു.

സംസ്ഥാന പൊതുമരാമത്ത് വകുപ്പ് 34.72 കോടിരൂപ ചെലവഴിച്ചാണ്  പൂക്കൈതയാറിന് കുറുകെ പാലം നിർമിച്ചത്. കുട്ടനാടിന്റെ മധ്യമേഖലകളിൽ നിന്ന് ദേശീയപാതയിൽ എത്താനുള്ള എളുപ്പമാർഗ്ഗമാണിത്. ചമ്പക്കുളം, നെടുമുടി പഞ്ചായത്തുകളിലെ ജനങ്ങൾ വണ്ടാനം മെഡിക്കൽ കോളേജ് ആശുപത്രിയിൽ എത്താൻ ആശ്രയിക്കുന്നതും ഈവഴിയാണ്. 354.36 മീറ്റർ നീളത്തിലും ഇരുവശത്തും ഒന്നര മീറ്റർ വീതം നടപ്പാതയടക്കം 11.05 മീറ്റർ വീതിയിലുമാണ് പാലം നിർമിച്ചത്. 2011 ഫെബ്രുവരി 10-ന് 19 കോടി രൂപയുടെ ഭരണാനുമതിയായതാണ്. 2013 മാർച്ച് ആറിന് 23.40 കോടി രൂപയ്ക്ക് സാങ്കേതിക അനുമതിയായി. 2013 സെപ്റ്റംബർ ഏഴിന് കേരള സംസ്ഥാന കൺസ്ട്രക്ഷൻ കോർപ്പറേഷന് കരാർ നൽകി. 2019 സെപ്റ്റംബർ 8 ന് കേരള മുഖ്യമന്ത്രി പിണറായി വിജയൻ പാലം ഉദ്ഘാടനം ചെയ്തു.  നെടുമുടി, ചമ്പക്കുളം പ്രദേശങ്ങളെയും ബന്ധപ്പെടുത്തിയുള്ള പാലം കുട്ടനാട്ൻ കാർഷിക മേഖലയ്ക്കാകെ പ്രയോജനകരമാണ്. പമ്പയുടെ കൈവഴിയായ പൂക്കൈതയാറ്റിൽ മധ്യത്തിലായി നാൽപ്പത് മീറ്ററിന്റെയും ഇരുഭാഗങ്ങളിലുമായി 37.5 മീറ്ററിന്റേതുമായി അഞ്ച് സ്പാനുകളാണുള്ളത്. രണ്ട് കരകളിലും 120 മീറ്റർ വീതം നീളത്തിൽ അപ്രോച്ച്‌റോഡും ഉണ്ട്.

വർഗ്ഗം:ആലപ്പുഴ ജില്ലയിലെ പാലങ്ങൾ
മസ്യാർ

**മസ്യാർ** (മധ്യ പേർഷ്യൻ: Māh-Izād; Mazandarani/പേർഷ്യൻ: مازیار, romanized: Māzyār) 825/6 മുതൽ 825/6 വരെ തബറിസ്ഥാനിലെ പർവതപ്രദേശത്തിൻ്റെ ഭരണാധികാരിയായിരുന്ന, ഖ്വരിൻവൻദ് രാജവംശത്തിൽ നിന്നുള്ള ഒരു ഇറാനിയൻ രാജകുമാരനായിരുന്നു. അദ്ദേഹത്തിൻറെ അബ്ബാസി ഖിലാഫത്തിനെതിരായ ചെറുത്തുനിൽപ്പ്, ഇരുപതാം നൂറ്റാണ്ടിലെ ഇറാനിയൻ ദേശീയ ചരിത്രരചനയിൽ ഇറാൻ്റെ ദേശീയ നായകന്മാരിൽ ഒരാളായി  കണക്കാക്കപ്പെടുന്നതിന് കാരണമായി.

## ഉത്ഭവം
484 മുതൽ 493 വരെ സാസാനിയൻ സാമ്രാജ്യത്തിൻ്റെ യഥാർത്ഥ ഭരണാധികാരിയും ഹൗസ് ഓഫ് കാരെനിൽ നിന്നുള്ള ഒരു ശക്തനായ പ്രഭുവുമായിരുന്ന സുഖ്രയുടെ പിൻഗാമിയായിരുന്നു  ഖ്വരിൻവന്ദ് രാജവംശത്തിൽപ്പെട്ട മസ്യാർ. എന്നിരുന്നാലും, സുഖ്രയുടെ വലിയ സ്വാധീനവും ശക്തിയും കാരണം, സസാനിയൻ രാജാവായിരുന്ന കവാദ് ഒന്നാമൻ (r. 488-496 & 498-531) അദ്ദേഹത്തെ നാടുകടത്തുകയും വധിക്കുകയും ചെയ്തു. എട്ട് ആൺമക്കളുണ്ടായിരുന്ന സുഖ്രയുടെ, മക്കളിൽ കരിൻ എന്നയാൾ 550-കളിൽ പടിഞ്ഞാറൻ തുർക്കിക് ഖഗാനേറ്റിനെതിരെ കവാദ് ഒന്നാമൻറെ മകനും പിൻഗാമിയുമായിരുന്ന ഖോസ്രോ ഒന്നാമനെ (r. 531-579) സഹായിക്കുകയും പ്രത്യുപകരമായി, തബരിസ്ഥാനിലെ അമോലിൻ്റെ തെക്കു ഭാഗത്ത് ഭൂമി ലഭിക്കുകയും ചെയതതോടെ ഖ്വരിൻവന്ദ് രാജവംശം ആരംഭിച്ചു.

## ആദ്യകാലം
ഏകദേശം 817-ൽ മസ്യാർ തന്റെ പിതാവായ ഖാരിൻ ഇബ്നു വിന്ദാദുർമുസ്ദിന്റെ പിൻഗാമിയായി അധികാരമേറ്റു. എന്നിരുന്നാലും, താമസിയാതെ അയൽരാജ്യത്തെ ബവാൻഡിദ് ഭരണാധികാരി ഷഹ്രിയാർ ഒന്നാമൻ അദ്ദേഹത്തിന്റെ പ്രദേശങ്ങൾ ആക്രമിച്ച് മസ്യാരിനെ പരാജയപ്പെടുത്തി പലായനം ചെയ്യാൻ നിർബന്ധിതനാക്കി. മസ്യാർ തന്റെ കസിൻ വിന്ദ-ഉമിദിൽ അഭയം പ്രാപിച്ചുവെങ്കിലും അവർ അദ്ദേഹത്തെ ഒറ്റിക്കൊടുക്കുകയും ഷഹ്രിയാറിന് കൈമാറുകയും ചെയ്തു. എന്നിരുന്നാലും, മസ്യാർ രക്ഷപ്പെട്ട് അബ്ബാസിദ് ഖലീഫ അൽ-മാമുന്റെ കൊട്ടാരത്തിലെത്തി. അവിടെ അദ്ദേഹം തന്റെ ജ്യോതിഷികളിൽ ഒരാളായ യഹ്‌യ ഇബ്‌നു അൽ-മുനജ്ജിമിനെ കണ്ടുമുട്ടി. പുതുതായി ഇസ്ലാം മതം സ്വീകരിച്ചതും ബനു മുനജ്ജിം കുടുംബത്തിൽപ്പെട്ടതുമായ ഒരു പേർഷ്യൻ വംശജനായിരുന്നു അദ്ദേഹം. താമസിയാതെ മസ്യാറും ഇസ്ലാം സ്വീകരിച്ചതോടെ അൽ-മഅ്മൂൻ അദ്ദേഹത്തിന് "വിശ്വാസികളുടെ സൈന്യാധിപന്റെ ദാസൻ" (മൗലാ അമീർ അൽ-മുഅ്മിനീൻ) എന്ന സ്ഥാനപ്പേരും അബുൽ-ഹസൻ മുഹമ്മദ് എന്ന മുസ്ലീം നാമവും നൽകി.

## അവലംബം
സോമാവതിയ ചൈത്യ

ശ്രീലങ്കയിലെ പുരാതനനഗരമായ പൊളന്നരുവയിൽ സ്ഥിതിചെയ്യുന്ന ഒരു ബുദ്ധസ്തൂപമാണ് **സോമാവതിയ ചൈത്യ** (Sinhala: සෝමාවතිය චෛත්‍ය, Tamil: சோமாவதிய சைத்யா) . സോമാവതിയ രാജമഹാ വിഹാരം എന്നാണ് ചൈത്യ പരിസരം അറിയപ്പെടുന്നത്. മഹാവേലി നദിയുടെ ഇടത് കരയിൽ സോമാവതിയ ദേശീയ ഉദ്യാനത്തിനുള്ളിൽ സ്ഥിതി ചെയ്യുന്ന, സോമാവതിയ ചൈത്യ ബുദ്ധൻ്റെ പല്ലിൻ്റെ അവശിഷ്ടം പ്രതിഷ്ഠിച്ച ദുട്ടുഗാമുനു രാജാവിൻറെ കാലത്തിന് വളരെ മുമ്പാണ് നിർമ്മിച്ചതെന്ന് വിശ്വസിക്കപ്പെടുന്നു. മഗമ ഭരിച്ചിരുന്ന ദുട്ടുഗാമുനുവിൻ്റെ പിതാവായ കവൻ തിസ്സ രാജാവിൻ്റെ ഭരണകാലത്താണ് ഇത് സ്ഥാപിച്ചതെന്ന് പറയപ്പെടുന്നു. അതിനാൽ സോമാവതിയയ്ക്ക് റുവാൻവെലിശയ, മിരിസാവെതിയ വിഹാര, ജാതവനരാമയ എന്നിവയേക്കാൾ വളരെ പഴക്കമുണ്ട്.

## അവലംബം
രാജേഷ് എം.ആർ.

1977 ൽ എറണാകുളം ജില്ലയിലെ കുറുമശ്ശേരിയിൽ ജനനം. അച്ഛൻ : എം.കെ. രാജൻ, അമ്മ : ലളിത പി.എസ്. ശ്രീ ശങ്കരാചാര്യാ സംസ്‌കൃത സർവ്വകലാശാലയിൽനിന്ന് മലയാളം എം. എ റാങ്കോടുകൂടി ജയിച്ചു. മഹാത്മാഗാന്ധി സർവ്വകലാശാല സ്‌കൂൾ ഓഫ് ലെറ്റേഴ്‌സിൽനിന്ന് എം. ഫിലും (2005), 

ശ്രീ ശങ്കരാചാര്യ സംസ്‌കൃത സർവ്വകലാശാലയിൽ നിന്ന് മലയാള സിനിമയും സാഹിത്യവും - അനുവർത്തനത്തിന്റെ പ്രശ്നങ്ങൾ എന്ന വിഷയത്തിൽ പി.എച്ച്.ഡി (2009) നേടി. താരതമ്യ പഠന സംഘത്തിൻ്റെ ഗവേഷണപ്രബന്ധത്തിനുള്ള എൽ. വി. രാമസ്വാമി അയ്യർ പുരസ്‌കാരം (2005) ,കേരള ഭാഷാ ഇൻസ്റ്റിറ്റ്യൂട്ടിന്റെ യുവ എഴുത്തുകാർക്കുള്ള എൻ. വി കൃഷ്ണ വാരിയർ അവാർഡ് (2008), കേരള ലളിതകലാ അക്കാദമിയുടെ ഗ്രന്ഥ രചനക്കുള്ള ഫെല്ലോഷിപ്പ് (2010), സിനിമാലേഖനത്തിനുള്ള അറ്റ്ലസ് ഫിലിം ക്രിട്ടിക്സ് അവാർഡ് (2010), ന്യൂ ഡൽഹിയിലെ ഗായത്രി കലാസംഘടനയുടെ മലയാളഭാ ഷാസാഹിത്യത്തിനുള്ള ഡോ.അകവൂർ നാരായണൻ പുരസ്ക്കാരം (2011) കേരള കൗൺസിൽ ഫോർ ഹിസ്റ്റോറിക്കൽ റിസേർച്ച് സെന്ററിൻ്റെ DPDRT ഫെല്ലോഷിപ്പ് (2014) എന്നിവ നേടിയിട്ടുണ്ട്.സിനിമ -മുഖവും മുഖംമൂടിയും  എന്ന ഗ്രന്ഥത്തിന് 2019 ലെ കേരള സംസ്ഥാന ചലച്ചിത്ര അക്കാദമിയുടെ പ്രത്യേക പരാമർശം അവാർഡ് ലഭിച്ചു.ഈ ഗ്രന്ഥത്തിന് കേരള ഫിലിം ക്രിട്ടിക്സ് അവാർഡിൻ്റെ രണ്ടാം സ്ഥാനവും ലഭിച്ചിട്ടുണ്ട്.മികച്ച ചലച്ചിത്ര ലേഖനത്തിന് 2023 -ലെ കേരള സംസ്ഥാന ചലച്ചിത്ര അക്കാദമി അവാർഡും ലഭിച്ചിട്ടുണ്ട്.

വിമർശനത്തിൻ്റെ വഴികൾ, മലയാള സിനിമാപോസ്റ്റർ : സൗന്ദര്യവും രാഷ്ട്രിയവും, ഇന്ത്യൻ സിനിമയുടെ വർത്തമാനം, മലയാള സിനിമ : അനുവർത്തനത്തിന്റെ സംസ്കാരപഠനം,ഋതുപർണഘോഷ്(ജീവചരിത്രം),സിനിമ -മുഖവും മുഖംമൂടിയും, ദൃശ്യഭൂപടങ്ങളിലേക്കുള്ള യാത്രകൾ [എഡിറ്റർ ], ലിംഗപദവി പഠനങ്ങൾ [എഡിറ്റർ],സൂത്രവാക്കുകൾ [സഹ എഡിറ്റർ ],ജ്ഞാനദീപം വായനശാല [ നോവൽ ],ദലിത [ ചെറുകഥാ സമാഹാരം ]എന്നിവ കൃതികൾ.

കേരള സർവ്വകലാശാല വിദൂരവിദ്യാഭ്യാസ പഠന കേന്ദ്രത്തിൽ കോൺട്രാക്റ്റ് ലക്‌ചററായി ജോലിചെയ്‌തിരുന്നു. തുടർന്ന് കൊച്ചിൻ ദേവസ്വം ബോർഡിൻ്റെ  കുന്നംകുളം ശ്രീ വിവേകാനന്ദ കോളേജിൽ മലയാളം അസിസ്റ്റൻ്റ് പ്രൊഫസർ ഇപ്പോൾ തൃശ്ശൂർ ശ്രീ കേരളവർമ്മ കോളേജിൽ മലയാളവിഭാഗം അസിസ്റ്റന്റ് പ്രൊഫസറും വകുപ്പ് മേധാവിയുമാണ്.
വടക്കൻ കോക്കസസ്

**വടക്കൻ കോക്കസസ്** അഥവാ **സിസ്‌കൊക്കേഷ്യ** റഷ്യയുടെ അധീനതയിലുള്ള യൂറോപ്പിലെ ഒരു പ്രദേശമാണ്. കിഴക്കൻ യൂറോപ്പിനും പടിഞ്ഞാറൻ ഏഷ്യയ്ക്കും ഇടയിലെ പ്രകൃതിദത്ത അതിർത്തി രൂപപ്പെടുന്ന വിശാലമായ കോക്കസസ് പ്രദേശത്തിൻ്റെ വടക്കൻ ഭാഗമാണിത്. പടിഞ്ഞാറ് അസോവ് കടൽ, കരിങ്കടൽ എന്നിവയും, കിഴക്ക് കാസ്പിയൻ കടലും, തെക്ക് കോക്കസസ് പർവതനിരകളുമാണ് ഈ പ്രദേശത്തിൻറെ സ്വാഭാവികമായ അതിർത്തികൾ. ഈ പ്രദേശം ദക്ഷിണ കോക്കസസ് രാജ്യങ്ങളായ ജോർജിയ, അസർബൈജാൻ എന്നിവയുമായി കരയിൽ അതിർത്തി പങ്കിടുന്നു. ഈ പ്രദേശത്തിൻ്റെ തെക്ക് ഭാഗത്ത് സ്ഥിതി ചെയ്യുന്ന എൽബ്രസ് പർവ്വതം യൂറോപ്പിലെ ഏറ്റവും ഉയരം കൂടിയ കൊടുമുടിയാണ്. പ്രദേശത്തിൻറെ നഗര കേന്ദ്രങ്ങളിൽ ഏറ്റവും കൂടുതൽ ജനസംഖ്യയുള്ളത് ക്രാസ്നോഡർ നഗരത്തിലാണ്.

റഷ്യൻ സാമ്രാജ്യവും വിവിധ പ്രാദേശിക ശക്തികളും തമ്മിലുള്ള കൊക്കേഷ്യൻ യുദ്ധത്തെത്തുടർന്ന് 19-ാം നൂറ്റാണ്ടിലാണ് വടക്കൻ കോക്കസസ് റഷ്യൻ നിയന്ത്രണത്തിലായത്. റഷ്യയുടെ തെക്കേയറ്റത്തുള്ള ഈ പ്രദേശം നിരവധി റിപ്പബ്ലിക്കുകൾക്കും ക്രായ്‌കൾക്കും ഇടയിൽ വിഭജിച്ചിരിക്കുന്നു.

ഭൂമിശാസ്ത്രപരമായി, വടക്കൻ കോക്കസസ് എന്ന പദം ഗ്രേറ്റർ കോക്കസസ് പർവതനിരയുടെ വടക്കൻ ചരിവിനെയും പടിഞ്ഞാറൻ അറ്റത്തെയും അതുപോലെ അതിൻ്റെ തെക്കൻ ചരിവിൻ്റെ പടിഞ്ഞാറോട്ടുള്ള ഒരു ഭാഗത്തെയുമാണ് സൂചിപ്പിക്കുന്നത്. പോണ്ടിക്-കാസ്പിയൻ സ്റ്റെപ്പി പ്രദേശം പലപ്പോഴും സിസ്‌കാക്കസസ് പ്രദേശം എന്ന സങ്കൽപ്പത്തിൽ ഉൾക്കൊള്ളുന്നതിനാൽ ഫോർകാക്കസസ് സ്റ്റെപ്പി അല്ലെങ്കിൽ നൊഗായ് സ്റ്റെപ്പിയുടെ വടക്കൻ അതിർത്തി പൊതുവെ മാനിച് നദിയായി കണക്കാക്കപ്പെടുന്നു. റഷ്യയുടെ ഭൂരിഭാഗവും പ്രദേശങ്ങളുമായി താരതമ്യപ്പെടുത്തുമ്പോൾ സൗമ്യമായ കാലാവസ്ഥയുള്ള ഈ  പ്രദേശം റഷ്യയുടെ "സൺബെൽറ്റ്" എന്ന് വിശേഷിപ്പിക്കപ്പെടുന്നു.

## ചരിത്രം
വടക്കൻ കോക്കസസിലെ പുരാതന സംസ്കാരങ്ങൾ ക്ലിൻ-യാർ സമൂഹം എന്നറിയപ്പെടുന്നു. പുരാതന കോബൻ സംസ്കാരമാണ് ഏറ്റവും ശ്രദ്ധേയമായ സംസ്കാരങ്ങളിലൊന്ന്.

## അവലംബം
നൂറിസ്ഥാൻ ദേശീയോദ്യാനം

**നൂറിസ്ഥാൻ ദേശീയോദ്യാനം** 2020 ജൂൺ 5-ന് (ലോക പരിസ്ഥിതി ദിനത്തോട് അനുബന്ധിച്ച്) അഫ്ഗാനിസ്ഥാൻ സർക്കാർ പ്രഖ്യാപിച്ച അഫ്ഗാനിസ്ഥാനിലെ ഒരു ദേശീയോദ്യാനമാണ്. ബാൻഡ്-ഇ അമീർ ദേശീയോദ്യാനത്തിനും വഖാൻ ദേശീയോദ്യാനത്തിനും ശേഷം രാജ്യത്തെ മൂന്നാമത്തെ ദേശീയോദ്യാനമാണിത്. പാകിസ്ഥാൻ അതിർത്തിയോട് ചേർന്ന് കിടക്കുന്ന കിഴക്കൻ പ്രവിശ്യയായ നൂറിസ്ഥാനെ ഈ ദേശീയോദ്യാനം ഉൾക്കൊള്ളുന്നു.

## അവലംബം
കെ.കെ. ഗോപാലകൃഷ്ണൻ (ഫുട്ബോൾ താരം)

ലഘുചിത്രം|കെ.കെ. ഗോപാലകൃഷ്ണൻ
ഒരു ഇന്ത്യൻ ഫുട്ബോൾ താരവും പരിശീലകനും റഫറിയുമായിരുന്നു **കെ.കെ. ഗോപാലകൃഷ്ണൻ**   1973ൽ കേരളം സന്തോഷ് ട്രോഫി നേടിയപ്പോൾ അത് മുന്നിൽ നിന്ന് നയിച്ച  ഫുട്ബോൾ താരമായിരുന്നു.  സന്തോഷ് ട്രോഫി സ്വന്തമാക്കിയ കേരള ടീമിന്റെ കോച്ചായി പ്രവർത്തിച്ചു. 

## ജീവിതരേഖ
കൊല്ലം ആശ്രാമത്തു ജനിച്ചു. സ്കൂൾ കാലഘട്ടം മുതൽ ഫുട്ബോൾ താരമായി തിളങ്ങി. പ്രാദേശിക ടീമുകളിലൂടെയാണ് കളിച്ചു വളർന്നത്. കുണ്ടറ അലിൻഡ് ടീമിലെത്തിയതോടെ ശ്രദ്ധിക്കപ്പെട്ടു. കോഴിക്കോട് നഗരത്തിൽ ഓരോ വർഷവും സംഘടിപ്പിച്ചിരുന്ന അന്താരാഷ്ട്ര പ്രശസ്തിയുള്ള സേട്ട് നാഗ് ജി ഫുട്‌ബോൾ ടൂർണമെന്റിന്റെ ചരിത്രത്തിൽ കേരളത്തിൽനിന്നുള്ള കുണ്ടറ അലിൻഡ് മാത്രമേ ട്രോഫി നേടിയിട്ടുള്ളൂ. 1962 മുതൽ 68 വരെ കേരള ടീമിനു വേണ്ടി കളിച്ചു. 1965ൽ കേരള ടീം നായകനായി. പിന്നീട് ഇന്ത്യൻ ടീമിലേക്കും എത്തി.  ശ്രീലങ്കയിൽ 1963ലും 1965ലും നടന്ന പെന്റാഗുലർ ടൂർണമെന്റിൽ കേരളത്തെ പ്രതിനിധീകരിച്ചു.  1968ൽ ഏഷ്യൻ കപ്പിൽ ഇന്ത്യൻ ജേഴ്സി അണിഞ്ഞു. അതേ വർഷം കോഴിക്കോട് നടന്ന ഇന്ത്യ – ബർമ മത്സരത്തിലും കളിച്ചു. 1968 ൽ ഫുട്ബോൾ പരിശീലകന്റെ റോളിലേക്ക് മാറി. കേരളം ഒഡിഷയ്‌ക്കൊപ്പം ദേശീയ ജൂനിയർ ഫുട്‌ബോൾ ടൂർണമെന്റിൽ ആദ്യമായി കിരീടം നേടുമ്പോൾ ഗോപാലകൃഷ്ണനായിരുന്നു കേരളത്തിന്റെ പരിശീലകൻ. പിന്നീടദ്ദേഹം സീനിയർ ടീമിന്റെ പരിശീലകനായി. 1970ൽ ജലന്തറിൽ നടന്ന സന്തോഷ് ട്രോഫി മത്സരത്തിലും കേരളത്തിന്റെ കോച്ചായിരുന്നു. ഏറെക്കാലം വിവിധ ടീമുകളുടെ കോച്ചായും സേവനം ചെയ്തിരുന്നു.

ഭാര്യ: എൻ. രാജേശ്വരി. മക്കൾ: രാജേഷ്, ധന്യ

## അവലംബം


വർഗ്ഗം:ഫുട്ബോൾ കളിക്കാർ
വർഗ്ഗം:ഫുട്ബോൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:2024-ൽ മരിച്ചവർ
വർഗ്ഗം:ഒക്ടോബർ 31-ന് മരിച്ചവർ
വാൻഡെല്ലിയ ഡിഫ്യൂസ

ലിൻഡെർനിയാസി കുടുംബത്തിൽപ്പെട്ട ഒരു പൂച്ചെടിയാണ് ***വാൻഡെല്ലിയ ഡിഫ്യൂസ***. ലോകത്തിലെ 52 ഇനം വാണ്ടല്ലിയ ജനുസ്സിൽ ഉൾപ്പെടുന്ന ഒരു ചെടിയാണിത്. ഇന്ത്യയിൽ  ഏകദേശം 7 ഇനങ്ങളെ കാണപ്പെടുന്നു. മദ്ധ്യ ആഫ്രിക്ക, മഡഗാസ്കർ, തുർക്കി എന്നിവിടങ്ങളിലെ തദ്ദേശീയ സസ്യമായ *വാൻഡെല്ലിയ ഡിഫ്യൂസ* മധ്യ അമേരിക്ക, തെക്കേ അമേരിക്ക, ഇന്ത്യ, ഏഷ്യയുടെ മറ്റ് ഭാഗങ്ങൾ എന്നിവിടങ്ങളിലേക്ക് വ്യാപിച്ചിട്ടുണ്ട്. ഈ വാർഷിക സസ്യം 30 സെന്റിമീറ്റർ വരെ വ്യാപിക്കുന്നു, 4 വശങ്ങളുള്ള, ചെറുതായി രോമമുള്ള തണ്ടുകളും ഓവൽ അല്ലെങ്കിൽ വൃത്താകൃതിയിലുള്ള, പല്ലുകൾ ഉള്ള ഇലകളും ഉള്ളതാണ്. വെളുത്ത നിറത്തിലുള്ള പൂക്കൾക്ക് പർപ്പിൾ നിറമുള്ളതും ഇല അച്ചുതണ്ടുകളിൽ ഒറ്റയ്ക്ക് വളരുന്നതുമാണ്. കൂടാതെ പൂവിന് മഞ്ഞ നിറത്തിലുള്ള താഴത്തെ ചുണ്ടിനൊപ്പം പർപ്പിൾ നിറമുള്ള മുകളിലെ ചുണ്ടും ഉണ്ട്. ഈ ചെടിക്ക് 4 കേസരങ്ങളുണ്ട്, ചെറിയ മഞ്ഞ വിത്തുകൾ അടങ്ങിയ മിനുസമാർന്ന, നീളമേറിയ ഗുളികകൾ വിത്തുകളായി ഉണ്ടാവുന്നു.

## അവലംബങ്ങൾ

വർഗ്ഗം:കേരളത്തിലെ സസ്യജാലം
സെവ് തടാകം

**സെവ് തടാകം** അർമേനിയയുടെയും അസർബൈജാനിൻ്റെയും അതിർത്തിയിൽ സ്ഥിതി ചെയ്യുന്ന ഒരു തടാകമാണ്. അർമേനിയയിലെ സ്യൂനിക് പ്രവിശ്യയ്ക്കും അസർബൈജാനിലെ ലാച്ചിൻ ജില്ലയ്ക്കും ഇടയിലായി വിഭജിക്കപ്പെട്ടുകിടക്കുന്ന ഈ തടാകത്തിൻറെ ഭൂരിഭാഗവും അർമേനിയയിലാണ്.

## ഭൂപ്രകൃതി
സമുദ്രനിരപ്പിൽ നിന്ന് 2,666 മീറ്റർ (8,747 അടി) ഉയരത്തിൽ മെറ്റ്സ് ഇഷ്ഖാനാസർ പർവതത്തിന് കിഴക്കുഭാഗത്ത് സ്ഥിതി ചെയ്യുന്ന ഈ തടാകത്തിന് ഏകദേശം 2 ചതുരശ്ര കിലോമീറ്റർ (0.77 ചതുരശ്ര മൈൽ) വിസ്തീർണ്ണമുണ്ട്. 1.6 കിലോമീറ്റർ (0.99 മൈൽ) നീളവും 1.2 കിലോമീറ്റർ (0.75 മൈൽ) വീതിയും പരമാവധി 7.5 മീറ്റർ (25 അടി) ആഴവുമാണ് ഈ തടാകത്തിനുള്ളത്. തണുത്തതും സ്ഫടിക സമാനമായ ജലവുമുള്ള ഈ, തടാകത്തിൽ ഇഷ്ഖാൻ സാൽമണിഡ് എന്നയിനം മത്സ്യമുണ്ട്. തടാകജലം ജലസേചനത്തിനായാണ് ഉപയോഗിക്കുന്നത്. ജാൻലിച്ച് അല്ലെങ്കിൽ ജിൻലി എന്ന് വിളിക്കപ്പെടുന്ന ഒരു ചെറിയ തടാകത്തോട് ചേർന്നാണ് ഇത് സ്ഥിതിചെയ്യുന്നത്.

## പ്രകൃതി സംരക്ഷണ കേന്ദ്രം
മെറ്റ്‌സ് ഇഷ്‌ഖാനാസറിൻ്റെ കിഴക്കൻ ചരിവിലുള്ള സ്യൂനിക് പ്രവിശ്യയിലെ ലേക് സെവ് നേച്ചർ റിസർവ് എന്നറിയപ്പെടുന്ന ഒരു പ്രകൃതി സംരക്ഷണ മേഖലയാണ് സെവ് തടാകവും അതിനു ചുറ്റുമുള്ള പ്രദേശവും. 1987-ൽ സൃഷ്ടിക്കപ്പെട്ട ഈ സംരക്ഷിത പ്രദേശം അതേ പേരിൽത്തന്നെ 2001-ൽ പുനർനിർമ്മിക്കപ്പെട്ടു. ഇതിന് 240 ഹെക്ടർ വിസ്തൃതിയുണ്ട്. കൂടാതെ, സെവ് തടാകത്തിലെ ആവാസവ്യവസ്ഥയെ സംരക്ഷിക്കാനും ഇത് ലക്ഷ്യമിടുന്നു.

## 2021 അർമേനിയ-അസർബൈജാൻ അതിർത്തി പ്രതിസന്ധി
സെവ് തടാകവും അതിന് ചുറ്റുമുള്ള പ്രദേശവും നിലവിൽ അസർബൈജാനും അർമേനിയയും തമ്മിലുള്ള അതിർത്തി പ്രതിസന്ധിയുടെ വിഷയമാണ്. 2021 മെയ് 12 ന്, അസർബൈജാനി സൈന്യം തടാകത്തിന് സമീപമുള്ള അർമേനിയൻ പ്രദേശത്തേക്ക് ഏകദേശം 3.5 കിലോമീറ്റർ മുന്നേറുകയും സമീപത്തെ ഉയരമുള്ള മെറ്റ്സ് ഇഷ്ഖാനാസർ കൈവശപ്പെടുത്തുകയും ചെയ്തു. അർമേനിയയും അസർബൈജാനും തമ്മിലുള്ള അന്താരാഷ്ട്ര അതിർത്തി ഒരിക്കലും ഔപചാരികമായി നിർവചിക്കപ്പെട്ടിട്ടില്ലെങ്കിലും, സോവിയറ്റ് കാലഘട്ടത്തിലെ ഭൂപടങ്ങളെല്ലാം സെവ് തടാകത്തിൻ്റെ ഭൂരിഭാഗവും അർമേനിയൻ പ്രദേശത്താണെന്ന് കാണിക്കുന്നതിനാൽ അതിനെ വളയാനുള്ള  ഏതൊരു ശ്രമവും ഒരു നുഴഞ്ഞുകയറ്റമായും റിപ്പബ്ലിക് ഓഫ് അർമേനിയയുടെ അതിർത്തി ലംഘനമായും വ്യാഖ്യാനിക്കപ്പെടും. പ്രത്യേകിച്ചും, 1975-ലെ യു.എസ്.എസ്.ആർ സായുധ സേനയുടെ ജനറൽ സ്റ്റാഫിൻ്റെ ജെ-38-21 സ്കെയിൽ 1: 100 000 സ്കെയിൽ ചെയ്ത ഭൂപടം സെവ് തടാകത്തെ കാണിക്കുന്നത് അതിൻ്റെ കിഴക്ക്, പടിഞ്ഞാറ്, തെക്ക് തീരങ്ങൾ അർമേനിയൻ എസ്എസ്ആറിൻ്റെ പ്രദേശത്ത് സ്ഥിതിചെയ്യുന്നതായാണ്. അതായത് സോവിയറ്റ് കാലഘട്ടത്തിലെ സൈനികവും ഭരണപരമായ ഭൂപടങ്ങളിൽ, അർമേനിയയും അസർബൈജാനും തമ്മിലുള്ള അതിർത്തി സെവ് തടാകത്തിലൂടെ കടന്നുപോകുന്നതും അതിൽ ഭൂരിഭാഗവും അർമേനിയയിൽ സ്ഥിതിചെയ്യുന്നതുമാണ്. തടാകത്തിൻ്റെ വടക്കൻ തീരം അസർബൈജാനി എസ്എസ്ആറിൽ സ്ഥിതി ചെയ്യുന്ന തടാകത്തിൻറെ ഏകദേശം 10 ശതമാനം മാത്രമാണ് ഉൾക്കൊള്ളുന്നത്. ഈ മാപ്പ് അടുത്തുള്ള ചെറിയ തടാകമായ ജാൻലിച്ച് (ജിൻലി) പൂർണ്ണമായും അർമേനിയൻ പ്രദേശത്തായി കാണിക്കുന്നു. എന്നാൽ തടാകവും തടാകത്തിൻ്റെ കിഴക്കുള്ള കുന്നുകളും "അവരുടെ പ്രദേശത്ത്" ഉള്ള ഒരു ഭൂപടം ഉപയോഗിച്ച് തങ്ങളുടെ കയ്യേറ്റങ്ങൾ തെളിയിക്കാൻ അസർബൈജാനി ഭാഗവും ശ്രമിക്കുന്നു. അന്താരാഷ്ട്ര സംഘടനകളുടെയും വിവിധ രാജ്യങ്ങളുടെയും ചർച്ചകളും പ്രതികരണങ്ങളും ഉണ്ടായിരുന്നിട്ടും, അസർബൈജാനി സൈനികർ ഇപ്പോഴും അർമേനിയൻ പ്രദേശത്ത് നിലയുറപ്പിച്ചിരിക്കുന്നു.

## അവലംബം
ഇരണിയൽ കൊട്ടാരം

ലഘുചിത്രം|ഇരണിയൽ കൊട്ടാരം
തമിഴ്‍നാട്ടിലെ കന്യാകുമാരി ജില്ലയിലെ കൽക്കുളം താലൂക്കിലാണ് ഇരണിയൽ കൊട്ടാരം സ്ഥിതി ചെയ്യുന്നത്.  തമിഴ്നാട് ദേവസ്വം ബോർഡിന്റെ ചുമതലയിലാണ് ഇപ്പോൾ കൊട്ടാരം. തിരുവനന്തപുരം- കന്യാകുമാരി പാതയിൽ തമിഴ്‌നാട്ടിലെ തക്കലയ്ക്കു സമീപമാണ് **ഇരണിയൽ കൊട്ടാരം**. ഈ കൊട്ടാരത്തിന്റെ പഴയ പേര് തെക്കൻ തേവൻചേരിയിൽ കോയിക്കൽ കൊട്ടാരം എന്നാണ്. പതിനേഴാം നൂറ്റാണ്ട് വരെ പത്മനാഭപുരം പ്രചാരത്തിൽ വരുന്നത് വരെ വേണാട് രാജ്യത്തിന്റെ  തലസ്ഥാനമായിരുന്നു ഇരണിയൽ പട്ടണം. ചിലർ ഈ കൊട്ടാരത്തെ വസന്തമാളിക എന്നും വിളിച്ചുപോന്നിരുന്നു. പടിപ്പുരയും കുതിരമാളികയും വസന്തമണ്ഡപവും ഉൾപ്പെടുന്ന ഭാഗങ്ങൾ ചേർന്നതാണ് ഈ കൊട്ടാരം. അപൂർവ ദാരുശിൽപങ്ങളടക്കം ഉണ്ടായിരുന്ന കൊട്ടാരം നിലവിൽ തകർച്ചയിലാണ്. 
## ചരിത്രം
ചേര ഭരണകാലത്ത് പ്രശസ്തമായ ഇരണിയൽ നാട്ടുകൂട്ടത്തിന്റെ ആസ്ഥാനമായിരുന്നു ഈ പ്രദേശം. തിരുവിതാംകൂർ രാജാക്കന്മാർ സ്ഥാനാരോഹണത്തിന് മുമ്പ് ഇവിടെയെത്തി വസന്തമണ്ഡപത്തിൽ ഉടവാൾവെച്ച് നമസ്കരിക്കുന്ന പതിവുണ്ടായിരുന്നു..  ഇരണിയൽ കൊട്ടാരം കേന്ദ്രമാക്കി ആയിരുന്നു ഉമയമ്മറാണി ഭരണം നടത്തിയിരുന്നത്. പതിമൂന്നാം നൂറ്റാണ്ടിലെ രവികുലശേഖര പെരുമാൾ പശ്ചിമഘട്ടത്തിനു ഇപ്പുറമുള്ള ചെറിയ നാട്ടുരാജ്യങ്ങളെ പിടിച്ചടക്കി ഇരണിയൽ തലസ്ഥാനം ആക്കി. 1629ൽ രവിവർമ കുലശേഖരൻ ആസ്ഥാനം പത്മനാഭപുരം കൊട്ടാരത്തിലേക്ക് മാറ്റുന്നതുവരെ വേണാട് രാജാക്കന്മാർ ഇരണിയൽ കൊട്ടാരം കേന്ദ്രമാക്കി ഭരണം നടത്തിയിരുന്നു. ഇരണിയൽ കൊട്ടാരത്തിൽനിന്നും പദ്‍മനാഭപുരം കൊട്ടാരത്തിലേക്ക് ഒരു ഭൂഗർഭ തുരങ്കം ഉണ്ടായിരുന്നു എന്ന് കരുതപ്പെടുന്നു.
## വാസ്തുവിദ്യ
ലഘുചിത്രം|രാജാക്കന്മാർ ഉപയോഗിച്ചിരുന്ന വെണ്ണക്കല്ലിൽ തീർത്ത കൊത്തുപണികൾ ഉള്ള ഒരു സപ്രമഞ്ച കട്ടിൽ
ഇന്നത്തെ ഇരണിയൽ കൊട്ടാര സമുച്ചയം മൂന്നര ഏക്കറിലധികം വിസ്തൃതിയിലാണ്. എന്നാൽ, പതിറ്റാണ്ടുകളുടെ അവഗണനമൂലം ഏറെയും ജീർണാവസ്ഥയിലാണ്. നിലവിൽ, കൊട്ടാരത്തിന്റെ തിരിച്ചറിയാവുന്ന മൂന്ന് ഭാഗങ്ങൾ മാത്രമേ അവശേഷിക്കുന്നുള്ളൂ.
*  **പടിപ്പുര**  അല്ലെങ്കിൽ പ്രധാന കൊട്ടാരത്തിലേക്കുള്ള ഗംഭീരമായ പ്രവേശന കവാടം (ഇത് നിലവിൽ ആകെ തകർന്ന നിലയിലാണ്)
*  **കുതിര മാളിക**, കൊട്ടാരത്തിന്റെ പ്രധാന പ്രദേശം, അത് ഒരു  ഇരുനില മുറ്റത്തെ വീടായിരുന്നു.
*  **വസന്ത മണ്ഡപം**, ഒരു ഉയർന്ന പ്ലാറ്റ്ഫോമിന് മുകളിൽ നിർമ്മിച്ച ഒരു വേർപെടുത്തിയ പവലിയൻ. മനോഹരമായ കൊത്തുപണികളാൽ നിറഞ്ഞിരിക്കുന്നു. കൊട്ടാര സമുച്ചയത്തിന്റെ പടിഞ്ഞാറ് ഭാഗത്താണ് ഇത് സ്ഥിതി ചെയ്യുന്നത്. ട്രാവൻകൂർ - എ ഗൈഡ് ബുക്ക് ഫോർ ദി വിസിറ്റർ (1933) എന്ന ഗ്രന്ഥത്തിന്റെ  രചയിതാവായ എമിലി ഗിൽക്രിസ്റ്റ് ഹാച്ച് രേഖപ്പെടുത്തിയതുപോലെ, നൂറ്റാണ്ടുകൾക്ക് മുമ്പ് നടന്ന ഒരു അത്ഭുത സംഭവത്തിന്റെ  സ്മാരകമായി വസന്ത മണ്ഡപത്തിൽ എപ്പോഴും കത്തുന്ന വിളക്ക് ഉണ്ടായിരുന്നു.
കൊട്ടാര വളപ്പിനുള്ളിൽ ഒരു കുളവും ഉണ്ട്, അത് രാജകുടുംബം ഉപയോഗിച്ചിരിക്കാം. ഈ കുളത്തിന്റെ വശങ്ങൾ ഗ്രാനൈറ്റ് ബ്ലോക്കുകൾ   ഉപയോഗിച്ചു കൃത്യമായി ബന്ധിച്ചിരിക്കുന്നു.

## നിലവിലെ അവസ്ഥ
തകർന്ന അവസ്ഥയിലാണ് ഇപ്പോൾ കൊട്ടാരവും അനുബന്ധ നിർമ്മിതികളും. കിഴക്കുഭാഗത്തായി പടിപ്പുരയും കുതിരമാളികയും  പിറകിലുള്ള വസന്തമണ്ഡപവും പൂർണമായി തകർന്ന നിലയിലാണ്. യോഗമുറി എന്ന സന്ദർശനമുറിയുടെയും നടുമുറ്റത്തിന്റെയും അവശിഷ്ടങ്ങളിപ്പോഴും കാണാം.
## അവലംബം


വർഗ്ഗം:കൊട്ടാരങ്ങൾ
വർഗ്ഗം:കന്യാകുമാരി ജില്ല
മിട്ടി ഡാം

ഗുജറാത്തിലെ കച്ച് ജില്ല അബ്ദസ താലൂക്കിലെ മിട്ടി നദിയിൽ നിർമ്മിച്ച കോൺക്രീറ്റ് അണക്കെട്ടാണ് **മിട്ടി അണക്കെട്ട്**. വർഷത്തിലെ ചിലമാസങ്ങളിൽ മാത്രം ഒഴുകുന്ന ഒരു അരുവിയാണ് മിട്ടി നദി. ഡാമിലെ ജലസംഭരണിയുടെ വൃഷ്ടിപ്രദേശം 468.78 ചതുരശ്ര കിലോമീറ്റർ (1,15,840 ഏക്കർ) ആണ്. ട്രാംബൌ ഗ്രാമത്തിനടുത്താണ് ഈ അണക്കെട്ട് സ്ഥിതിചെയ്യുന്നത്. 1983ലാണ് ഈ അണക്കെട്ടിന്റെ നി‌ർമ്മാണം പൂർത്തിയാക്കിയത്. 4405 മീറ്റർ നീളമുള്ള ഈ അണക്കെട്ടിന്  17.40 ദശലക്ഷം ക്യുബിക് മീറ്റർ ആകെ സംഭരണശേഷിയുണ്ട്. ഇതിൽ 2.68 ദശലകഷം ക്യുബിക് മീറ്റർ  ഡെഡ് സ്റ്റോറേജാണ്.  14.72 ദശലക്ഷം ക്യുബിക് മീറ്ററാണ് ഈ ഡാമിന്റെ ഉപയോഗയോഗ്യമായ സംഭരണശേഷി.&nbsp;&nbsp;&nbsp;&nbsp;

## കുറിപ്പുകൾ

## കൂടുതൽ വായിക്കുക

* 

വർഗ്ഗം:ഗുജറാത്തിലെ അണക്കെട്ടുകൾ
സെന്റ് മേരീസ് ഫെറോന പള്ളി തങ്കി

​
ആലപ്പുഴ ജില്ലയിലെ ചേർത്തല താലൂക്കിൽ തങ്കി എന്ന സ്ഥലത്ത് സ്ഥിതി ചെയ്യുന്ന പ്രധാനപ്പെട്ട ഒരു ക്രൈസ്തവ തീർത്ഥാടന കേന്ദ്രമാണ് **സെന്റ് മേരീസ് ഫൊറോന പള്ളി**. 'തങ്കി പള്ളി' എന്ന പേരിൽ പ്രശസ്തമായ ഈ ദേവാലയം കൊച്ചി രൂപതയുടെ കീഴിലാണ് വരുന്നത്. ഇവിടത്തെ 'തങ്കി അപ്പൻ , എന്നറിയപ്പെടുന്ന കർത്താവിൻ്റെ അത്ഭുത രൂപം ഏറെ പ്രശസ്തമാണ്. 

## ചരിത്രം
ക്രിസ്തുവർഷം 1832-ലാണ് തങ്കിയിൽ ആദ്യമായി ഒരു ചെറിയ ദേവാലയം സ്ഥാപിതമായത്. കൊച്ചി രൂപതയിലെ ഏറ്റവും പഴയ പള്ളികളിലൊന്നായി ഇത് കണക്കാക്കപ്പെടുന്നു. തുടക്കത്തിൽ ഒരു ചെറിയ ഓലപ്പുരയായിരുന്ന ഈ പള്ളി പിന്നീട് വിശ്വാസികളുടെ വർദ്ധനവ് മൂലം പുതുക്കിപ്പണിയുകയായിരുന്നു. കടലോര പ്രദേശമായ തങ്കിയിലെ ജനങ്ങളുടെ ആത്മീയവും സാമൂഹികവുമായ വളർച്ചയിൽ ഈ പള്ളി വലിയ പങ്ക് വഹിച്ചിട്ടുണ്ട്. 

### തങ്കി അപ്പൻ കർത്താവിൻ്റെ പീഡാനുഭവ തിരുസ്വരൂപം (അത്ഭുത രൂപം)
തങ്കി പള്ളിയെ പ്രശസ്തമാക്കുന്നത് അവിടത്തെ 'തങ്കി അപ്പൻ' എന്ന് വിളിക്കപ്പെടുന്ന യേശുക്രിസ്തുവിന്റെ അത്ഭുത രൂപമാണ്. പതിനെട്ടാം നൂറ്റാണ്ടിൽ നിർമ്മിക്കപ്പെട്ടതാണ് ഈ രൂപമെന്ന് വിശ്വസിക്കപ്പെടുന്നു. 1936-ലാണ് ഈ രൂപം പള്ളിയിൽ പ്രതിഷ്ഠിച്ചത്. ഈ രൂപത്തിന്റെ മുടി യഥാർത്ഥ മനുഷ്യന്റേതാണെന്ന പ്രത്യേകതയുമുണ്ട്. ഈ രൂപത്തിന് മുന്നിൽ പ്രാർത്ഥിച്ചാൽ മാറാരോഗങ്ങൾ മാറുമെന്നും ആഗ്രഹസാഫല്യം ഉണ്ടാകുമെന്നും വിശ്വാസികൾ കരുതുന്നു.
​ 

### പ്രധാന പെരുന്നാളുകൾ

* *പരി. കാണിക്കമാതാവിൻ്റെ പെരുന്നാൾ*:  ഫെബ്രുവരി മാസത്തിലാണ് പ്രധാന തിരുനാൾ ആഘോഷിക്കുന്നത്.  ഈ പെരുന്നാളിൽ പതിനായിരക്കണക്കിന് ഭക്തർ പങ്കെടുക്കുന്നു.

* *കന്യകാമറിയത്തിന്റെ പെരുന്നാൾ*: സെപ്റ്റംബർ 8-ന് മാതാവിന്റെ ജനനപ്പെരുന്നാളും വലിയ ആഘോഷമായി കൊണ്ടാടുന്നു.

### പ്രത്യേകതകൾ
കേരളത്തിലെ ലത്തീൻ കത്തോലിക്കരുടെ പ്രധാന തീർത്ഥാടന കേന്ദ്രങ്ങളിലൊന്നാണ്.കടൽതീരത്തോട് ചേർന്ന് സ്ഥിതി ചെയ്യുന്ന മനോഹരമായ വാസ്തുവിദ്യയാണ് ഈ ദേവാലയത്തിൻ്റെ പ്രത്യേകത.​ജാതിമതഭേദമന്യേ ആളുകൾ ഇവിടേക്ക് വഴിപാടുകൾ അർപ്പിക്കാൻ എത്തുന്നു. 
## പ്രധാന ആചാരങ്ങളും തീർത്ഥാടനവും
ദുഃഖവെള്ളിയാഴ്ചയോടനുബന്ധിച്ചുള്ള വ്രതം, പീഡാസഹന മൃത്യുക്കളുടെ കാലമായ നോമ്പുകാലത്ത് ഈ പള്ളി ധാരാളം തീർത്ഥാടകരെ ആകർഷിക്കുന്നു.

*   **പിടിയരി വഴിപാട്:** ഭക്തർ കർത്താവിന്റെ രൂപത്തിന് മുന്നിൽ അരി വഴിപാടായി അർപ്പിക്കുന്നു. ഈ അരി പിന്നീട് പായസമാക്കി തീർത്ഥാടകർക്ക് വിതരണം ചെയ്യുന്നു. ഈ പായസം കഴിക്കുന്നത് രോഗശാന്തിക്ക് ഉത്തമമാണെന്ന് വിശ്വസിക്കപ്പെടുന്നു.
*   **പെസഹാ വ്യാഴത്തിലെ ദീപക്കാഴ്ച:** പെസഹാ വ്യാഴം രാത്രി ഭക്തർ വീടുകളിൽ നിന്ന് വിളക്കുകൾ (നിലവിളക്കുകൾ) കൊണ്ടുവന്ന് പള്ളി മൈതാനത്ത് കൊളുത്തി പ്രാർത്ഥനയിൽ ഉണർന്നിരിക്കുന്നു.
*   **കല്ലറയിൽ പ്രാർത്ഥന (കല്ലറയജപം):** കർത്താവിന്റെ രൂപം സൂക്ഷിച്ചിരിക്കുന്ന കല്ലറയ്ക്ക് മുന്നിൽ പ്രാർത്ഥിക്കുന്ന ഈ രീതി വളരെ പ്രചാരം നേടിയിട്ടുണ്ട്. എല്ലാ മാസവും ആദ്യ വെള്ളിയാഴ്ചകളിൽ ഇവിടെ പ്രാർത്ഥിക്കുന്നതിന് ദീർഘനാളത്തെ മുൻകൂർ ബുക്കിംഗ് വരെ ഉണ്ട്.

## സ്ഥാനം
ആലപ്പുഴ ജില്ലയിലെ ചേർത്തലയ്ക്കടുത്ത്, താങ്കേ റോഡിൽ കടക്കരപ്പള്ളിയിലാണ് ഈ പള്ളി സ്ഥിതി ചെയ്യുന്നത്. പോസ്റ്റൽ കോഡ് 688529 ആണ്.

## എത്തിച്ചേരാനുള്ള വഴി

# റോഡ് മാർഗ്ഗം: ആലപ്പുഴയിൽ നിന്നും എറണാകുളത്ത് നിന്നും ദേശീയപാത 66 വഴി ചേർത്തലയിലെത്തി തങ്കിയിലേക്ക് വരാം. ചേർത്തലയിൽ നിന്ന് ഏകദേശം 5 കിലോമീറ്റർ ദൂരമേയുള്ളൂ.
# റെയിൽവേ സ്റ്റേഷൻ: ചേർത്തല റെയിൽവേ സ്റ്റേഷൻ (6 കി.മീ അകലെ).
# വിമാനത്താവളം: കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി).

## അവലംബം

```
പിണ്ടാണി എൻ. ബി. പിള്ള

മലയാള സാഹിത്യകാരനായിരുന്നു പിണ്ടാണി എൻ.ബി. പിള്ള (23 ഡിസംബർ 1918 - 2011). നിരവധി ബാലസാഹിത്യ കൃതികൾ രചിച്ചു. കേരള സിലബസിലെ പ്രൈമറി ക്ലാസുകളിലെ പാഠപുസ്തകങ്ങളിൽ രചനകൾ ഉൾപ്പെട്ടിട്ടുണ്ട്.
## ജീവിതരേഖ
1918 ഡിസംബർ 23-ന്  എറണാകുളം ജില്ലയിലെ ആലുവയ്ക്കടുത്ത് അയിരൂരിലായിരുന്നു ജനനം.  തലയാഴത്തെ വൈക്കത്ത് കീട്ടുപറമ്പിൽ നാരായണപിള്ളയും തേത്തത്തിൽ പാറുക്കുട്ടി അമ്മയുമായിരുന്നു അച്ഛനമ്മമാർ. അച്ഛൻ വില്ലേജ് ഓഫീസറായിരുന്നു. അച്ഛന്റെ ഔദ്യോഗിക സ്ഥലംമാറ്റം കാരണം മധ്യകേരളത്തിലെ വിവിധ സ്ഥലങ്ങളിൽ പഠിച്ചു. വളരെ ചെറുപ്പത്തിൽ തന്നെ അദ്ദേഹത്തിന് സാഹിത്യത്തിൽ അഭിരുചി ഉണ്ടായിരുന്നു,  ധാരാളം അക്ഷര ശ്ലോകങ്ങളും കവിതകളും മനഃപാഠമാക്കിയ അദ്ദേഹം നിരവധി മത്സരങ്ങളിൽ വിജയിച്ചിട്ടുണ്ട്. 

കോട്ടയം സിഎംഎസ് കോളേജിൽ നിന്ന് ഇന്റർമീഡിയറ്റ് പഠിച്ചെങ്കിലും പരീക്ഷകളിൽ പരാജയപ്പെട്ടു. 19-ആം വയസ്സിൽ അദ്ദേഹം മലേഷ്യയിലേക്ക് പോയി, ഒരു ജേണലിസ്റ്റ്  കേരള ബന്ധു ദിനപത്രത്തിന്റെ സബ് എഡിറ്റർ ആയി പ്രവർത്തിച്ചു. സിംഗപ്പൂർ ഹെറാൾഡിന്റെ സ്റ്റാഫ് റിപ്പോർട്ടർ), എസ്റ്റേറ്റ് മാനേജർ, മെഡിക്കൽ ഡ്രെസ്സർ എന്നീ നിലകളിൽ ജോലി നോക്കി, പിന്നീട് രണ്ടാം ലോകമഹായുദ്ധസമയത്ത് ഐ.എൻ.എ യിൽ ചേർന്നു. മലേഷ്യയിൽ ജോലി ചെയ്തിരുന്ന കാലത്ത് അദ്ദേഹം വൈവിധ്യമാർന്ന ഇംഗ്ലീഷ് പുസ്തകങ്ങളുടെയും നോവലുകളുടെയും വായനക്കാരനായി. 

2011 ൽ അന്തരിച്ചു.
## കൃതികൾ
* കരമൊട്ടുകൾ
* കാടുണരുന്നു
* ആനക്കാരൻ അപ്പുണ്ണി
* കുട്ടനും കിട്ടനും
* കുരങ്ങ്
## അവലംബം


വർഗ്ഗം:ബാലസാഹിത്യകാരന്മാർ
വർഗ്ഗം:1918-ൽ ജനിച്ചവർ
വർഗ്ഗം:ഡിസംബർ 23-ന് ജനിച്ചവർ
വർഗ്ഗം:2011-ൽ മരിച്ചവർ
ബെലായ്റ്റ് നദി

ബ്രൂണൈയിലെ ബെലായ്റ്റ് ജില്ലയിലെ ഒരു നദിയാണ് **ബെലായ്റ്റ് നദി** (മലായ്: സുംഗായ് ബെലായ്റ്റ്). രാജ്യത്തെ നാല് പ്രധാന നദികളിൽ ഏറ്റവും നീളം കൂടിയ നദിയാണിത്.

## ചരിത്രം
രണ്ടാം ലോകമഹായുദ്ധസമയത്ത് 1941 മുതൽ ബ്രൂണൈ മുഴുവൻ 1945 വരെ ജാപ്പനീസ് അധിനിവേശത്തിലായിരുന്നു.
1979 മെയ് 26-ന്, ബോർണിയോയുടെ ഒരേയൊരു ഫ്ലോട്ടിംഗ് ഡ്രൈഡോക്ക് ബെലായ്റ്റ് നദിയിൽ എത്തി. 1943-ൽ ഓസ്‌ട്രേലിയയിൽ നിർമ്മിച്ച ഡ്രൈഡോക്ക് മെൽബണിൽ നിന്ന് ഒരു ജാപ്പനീസ് ടഗ് ബോട്ട് ഉപയോഗിച്ച് 50 ദിവസമെടുത്ത് ഇവിടേക്ക് വലിച്ച് എത്തിക്കുകയായിരുന്നു.  AD 1001 എന്ന് പേരിട്ട ഈ ഡ്രൈഡോക്ക് കുവാല ബെലായ്റ്റ് കപ്പൽശാല ഏറ്റെടുത്തു. 

## നദീതീരം
ബെലായ്റ്റ് ജില്ലയിലെ ഏറ്റവും വലിയ മനുഷ്യവാസ കേന്ദ്രങ്ങളിലൊന്നായ കുവാല ബെലായ്റ്റ് ഈ നദിയുടെ തീരത്താണ് സ്ഥിതി ചെയ്യുന്നത്.  പടിഞ്ഞാറൻ കരയിൽ കമ്പോംഗ് സുംഗൈ ടെറാബൻ, കമ്പോംഗ് റസൗ എന്നീ ഗ്രാമങ്ങൾ സ്ഥിതിചെയ്യുന്നു.  കുവാല ബാലായിയിൽ നിന്നാണ് നദി ഇവിടേക്ക് ഒഴുകിയെത്തുന്നത്. ഇത് തെക്കുകിഴക്ക്-വടക്കുപടിഞ്ഞാറൻ ദിശയിൽ ചതുപ്പുനിലത്തിലൂടെ ഏകദേശം 20 മൈൽ (32 കിലോമീറ്റർ) ഒഴുകി ദക്ഷിണ ചൈനാ കടലിലേക്ക് പതിക്കുന്നു..  സുൽത്താന്റെ  അമ്പതാം ജന്മദിനാഘോഷത്തിന്റെ സ്മാരകമായ മെനറ സെൻഡേര കെനംഗൻ അടക്കം ബ്രൂണെയിലെ ചരിത്രപ്രധാനമായ ചില സ്ഥലങ്ങൾ ഈ നദീതീരത്താണ് സ്ഥിതി ചെയ്യുന്നത്.  
ബ്രൂണെയിൽ നിലവിലുള്ള മൂന്ന് തുറമുഖങ്ങളിൽ ഒന്നാണ് കുവാല ബെലായ്റ്റ് തുറമുഖം. ബ്രൂണെ ഷെൽ കമ്പനിക്കാണ് ഈ തുറമുഖത്തിന്റെ ചുമതല.  വാണിജ്യ ആവശ്യങ്ങൾക്കുള്ള ഒരു ചെറിയ ആഴം കുറഞ്ഞ ജെട്ടിയും ഒരു മറൈൻ ഷിപ്പ്‌യാർഡും പ്രധാന തുറമുഖത്തിന് തെക്ക് ഭാഗത്ത് സ്ഥിതി ചെയ്യുന്നു.

## അവലംബം

വർഗ്ഗം:ഏഷ്യയിലെ നദികൾ
എർതുഗ്‌റുൾ ഗാസി മോസ്‌ക്

തുർക്ക്‌മെനിസ്ഥാനിലെ അഷ്ഗാബാദ് നഗരത്തിലെ ഒരു മുസ്ലിം പള്ളിയാണ് **എർതുഗ്‌റുൾ ഗാസി മോസ്‌ക്**. നാല് മിനാരങ്ങളും ഒരു വലിയ താഴികക്കുടവും ഉള്ള ഈ പള്ളി അഷ്ഗാബത്തിലെ ഒരു പ്രധാന ആകർഷണമാണ്.
## ചരിത്രം
1990-ൽ തുർക്ക്മെനിസ്ഥാന്റെ സ്വാതന്ത്ര്യലബ്ധിക്കു ശേഷം 1998-ൽ ഈ പള്ളി ഉദ്ഘാടനം ചെയ്യപ്പെട്ടു. ഒട്ടോമൻ സാമ്രാജ്യത്തിന്റെ സ്ഥാപകനായ ഒസ്മാൻ ഒന്നാമന്റെ പിതാവായ എർതുഗ്റുളിന്റെ പേരിലാണ് ഇത് അറിയപ്പെടുന്നത്. തുർക്കിയിലെ പ്രശസ്ത ആർക്കിടെക്റ്റ് ആയ ഹിൽമി സെനാൽപ് ആണ് ഈ പള്ളിയുടെ ശിൽപ്പി.  

ഈ മോസ്ക്കിന്റെ നിർമ്മാണ വേളയിൽ നിരവധി അപകട മരണങ്ങൾ സംഭവിച്ചിരുന്നു. ഇത് മൂലം ഈ പള്ളി ശപിക്കപ്പെട്ടതാണെന്ന വിശ്വാസം പ്രചരിച്ചു.  

## ഘടന

വെളുത്ത മാർബിൾ കൊണ്ടു തീർത്ത കെട്ടിടം ഇസ്താംബൂളിലെ ബ്ലൂ മോസ്‌കിനെ അനുസ്മരിപ്പിക്കുന്നു. ഒരേ സമയം 5,000 പേർക്ക് വരെ പ്രാർത്ഥിക്കുവാൻ ഈ പള്ളിയിൽ സൗകര്യമുണ്ട്.

## അവലംബം

വർഗ്ഗം:തുർക്ക്മെനിസ്ഥാൻ
ജീവമാതാ പള്ളി മട്ടാഞ്ചേരി

ഔർ ലേഡി ഓഫ് ലൈഫ് ചർച്ച് (പോർച്ചുഗീസ്: Igreja da Nossa Senhora da Vida, എറണാകുളം ജില്ലയിൽ, മട്ടാഞ്ചേരി, കേരളത്തിലെ ഒരു റോമൻ കത്തോലിക്കാ പള്ളിയാണ്. ഇത് 9-ആം നൂറ്റാണ്ടിൽ പണിതതും കൊച്ചി റോമൻ കത്തോലിക്കാ രൂപതയുടെ കീഴിലാണ്.

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
പ്രത്യാശമാതാ പള്ളി വൈപ്പിൻ

ലഘുചിത്രം| പള്ളി വൈപ്പിൻ

ചർച്ച് ഓഫ് ഔർ ലേഡി ഓഫ് ഹോപ്പ് (കൊച്ചിൻ പോർച്ചുഗീസ്: Igreja de Nossa Senhora da Esperança) കൊച്ചി രൂപതയിലെ ഒരു ലത്തീൻ പള്ളി ഇടവകയാണ്. വേമ്പനാട് കായൽ അറബിക്കടലിൽ ലയിക്കുന്ന സ്ഥലമായ വൈപ്പിൻ ദ്വീപിലെ ഫോർട്ട് വൈപ്പിനിലും മറുവശത്ത് ഫോർട്ട്കൊച്ചിയിലും ഇത് സ്ഥിതിചെയ്യുന്നു.10 km2 (3.9 ചതുരശ്ര മൈൽ) വിസ്തീർണ്ണമുള്ള പള്ളി വൈപ്പീൻ ദ്വീപിൻ്റെ തെക്കേ അറ്റത്താണ് സ്ഥിതി ചെയ്യുന്നത്. മലബാറിലെ ലത്തീൻ കത്തോലിക്കരുടെ ശുശ്രൂഷകൾ, അതിൻ്റെ ആരാധനാക്രമങ്ങൾ കത്തോലിക്കാ സഭയുടെ റോമൻ ആചാരപ്രകാരമാണ്. മത്സ്യത്തൊഴിലാളികളുടെയും നാവികരുടെയും രക്ഷാധികാരിയായി കന്യാമറിയത്തെ ആരാധിക്കുന്ന ഒരു രൂപമാണ് ഔവർ ലേഡി ഓഫ് ഹോപ്പ് ആണ് പള്ളിയുടെ രക്ഷാധികാരി. പള്ളിയുടെ ചിഹ്നം ഒരു നങ്കൂരമാണ്. 1605-ൽ പോർച്ചുഗീസുകാർ പണികഴിപ്പിച്ച കൊച്ചിയിലെ ഏറ്റവും പഴക്കം ചെന്ന പള്ളികളിലൊന്നാണിത്. കൊച്ചി രൂപതയുടെ ഭാഗമാണിത്.
സഫേദ് കോഹ്

സഫേദ് കോഹ്**  **(Dari: سفیدکوه, ഈ പ്രദേശത്ത് ഉപയോഗിക്കുന്നത് കുറവാണ്)  അല്ലെങ്കിൽ സ്പിൻ ഘർ (Pashto: سپین غر) രണ്ടും വെളുത്ത പർവതങ്ങൾ എന്നാണ് അർത്ഥമാക്കുന്നത് അല്ലെങ്കിൽ ചിലപ്പോൾ (Pashto: സെൽസെലെഹ്-യെ സഫീദ് കുഹ്) ഹിന്ദു കുഷിൻ്റെ തെക്ക് ഭാഗത്തുള്ള ഒരു പർവതനിരയാണ്. ഇത് കിഴക്കൻ അഫ്ഗാനിസ്ഥാൻ മുതൽ പാകിസ്ഥാനിലെ ഖൈബർ പഖ്തൂൺഖ്വ വരെ വ്യാപിക്കുകയും രണ്ട് പ്രദേശങ്ങൾക്കിടയിൽ ഒരു സ്വാഭാവിക അതിർത്തി രൂപപ്പെടുകയും ചെയ്യുന്നു. അതിൻ്റെ ഏറ്റവും ഉയർന്ന കൊടുമുടിയായ അഫ്ഗാനിസ്ഥാൻ-പാകിസ്ഥാൻ അതിർത്തിയിലുള്ള സിക്കാറാം പർവതം ചുറ്റുമുള്ള എല്ലാ കുന്നുകൾക്കും മുകളിൽ സമുദ്രനിരപ്പിൽ നിന്ന് ഏകദേശം 4,755 മീറ്റർ (15,600 അടി) വരെ ഉയരത്തിലാണ് സ്ഥിതിചെയ്യുന്നത്. താഴ്ന്ന കുന്നുകൾ മിക്കവാറും തരിശായതും മരങ്ങളില്ലാത്തതുമാണ്, എന്നാൽ കിഴക്കൻ അഫ്ഗാൻ പർവതനിരകളിലെ കോണിഫറസ് വനങ്ങൾ രൂപപ്പെടുന്ന പ്രധാന പർവതങ്ങളിൽ പൈൻ വളരുന്നു.

## ഭൂമിശാസ്ത്രം
കിഴക്ക് പെഷവാർ താഴ്‌വരയിൽ നിന്ന് 160 കിലോമീറ്റർ പടിഞ്ഞാറ് അഫ്ഗാനിസ്ഥാനിലെ ലോഗർ താഴ്‌വര വരെ നീളുന്നതാണ് ഈ ശ്രേണി. കാബൂൾ നദി സ്പിൻ ഘർ പർവതങ്ങളിലൂടെ ഒരു ഇടുങ്ങിയ ചാലിലൂടെ കിഴക്കോട്ട് സിന്ധു നദിയിലേക്ക് ഒഴുകുന്നു. ഈ ശ്രേണി ഹിന്ദുകുഷ് പർവതവ്യവസ്ഥയുടെ ഷണ്ഡൂർ ടോപ്പ് ശിഖരവുമായി നേരിട്ട് ബന്ധിപ്പിക്കപ്പെടുന്നു. 

കുറം താഴ്‌വരയിലെ പാകിസ്ഥാൻ പട്ടണമായ പരാചിനാറിന് സമീപമുള്ള മൗണ്ട് സികാറം (സികാറം സർ) ആണ് ഏറ്റവും ഉയർന്ന കൊടുമുടി. ഇവിടെ നിന്ന് താരി മംഗൽ, പെവാർ, അലിസായി, ഖേവാസ്, ഷിലാവ്സാൻ, ലുഖ്മാൻ ഖേൽ, മൈകേ, ചപ്രി റെസ്റ്റ് ഹൗസ്, സെറാൻ, അപ്പർ ഖൈബർ ഏജൻസി എന്നിവിടങ്ങളിലൂടെ കടന്നുപോകുന്നു. വടക്ക് ജലാലാബാദ്; പടിഞ്ഞാറ് ഗാർഡെസ്; കൂടാതെ തെക്ക് പാകിസ്ഥാനിലെ ഖോസ്റ്റ്, പരാചിനാർ എന്നിവയുമാണ് സ്പിൻ ഘറിനോട് ഏറ്റവും അടുത്തുള്ള നഗരങ്ങൾ. സ്പിൻ ഘർ കാബൂൾ, കുറം നദീതടങ്ങൾക്കിടയിലെ നീർത്തടം സൃഷ്ടിക്കുന്നു.

## അവലംബം
ഫ്നോം ഡെയ്

കംബോഡിയയിലെ സീം റീപ്പിന് സമീപമുള്ള 272 മീറ്റർ ഉയരമുള്ള കുന്നാണ് **ഫ്നോം ഡെയ്** (ഖ്മെർഃ همیرينيدينيني هويني).

## സ്ഥാനം
പ്രധാന അങ്കോറിയൻ ക്ഷേത്രങ്ങളിലൊന്നായ ബൻടേയ് സ്രേയുടെ തെക്കുകിഴക്കായും നോം കുലെനിന് തെക്കുമാണ് നോം ഡെയ് സ്ഥിതി ചെയ്യുന്നത്. ഖെമർ സാമ്രാജ്യത്തിൻറെ തലസ്ഥാനമായിരുന്ന അങ്കോറിലെ ക്ഷേത്ര സമുച്ചയത്തിൻറെ ഭാഗമാണിത്.

## അങ്കോറിയൻ ക്ഷേത്രം
എ. ഡി. യിലെ യശോവർമ്മൻ ഒന്നാമൻ രാജാവിൻറെ ഭരണകാലത്ത് നിർമ്മിച്ച ഒരു ക്ഷേത്രം ഇവിടെ സ്ഥിതിചെയ്യുന്നു. 

യശോവർമൻ ഒന്നാമൻ രാജാവിൻ്റെ ഭരണകാലത്ത് നിർമ്മിച്ച കുന്നിൻ മുകളിലെ ക്ഷേത്രങ്ങളിൽ ഒന്നാണ് ഫ്നോം ഡെയ്. ഫ്നോം ബകെങ്, ഫ്നോം ബോക്ക്, ഫ്നം ക്രോം എന്നിവയാണ് മറ്റുള്ള ക്ഷേത്രങ്ങൾ. ഇവയെല്ലാം പ്രധാന അങ്കോറിയൻ ക്ഷേത്രസമുച്ചയത്തിന്റെ ഭാഗമാണ്.

## അവലംബങ്ങൾ

## പുറത്തേക്കുള്ള കണ്ണികൾ

* മെർക്കുറി ഡയഗ്രം
* നിക്ക് റേ, *കംബോഡിയ*

വർഗ്ഗം:Coordinates on Wikidata
സെന്റ് ജോസഫ്‌സ് ബേത്ത്ലഹേം പള്ളി ചുള്ളിക്കൽ

കേരളത്തിലെ എറണാകുളം ജില്ലയിലെ മട്ടാഞ്ചേരിയിൽ സ്ഥിതിചെയ്യുന്ന പള്ളിയാണ് **സെൻ്റ് ജോസഫിൻ്റെ ബത്‌ലഹേം പള്ളി**. മട്ടാഞ്ചേരിയിലെ ചുള്ളിക്കലാണ് ഈപള്ളി സ്ഥിതിചെയ്യുന്നത്.

## ചരിത്രം
മട്ടാഞ്ചേരി ഇടവകയുടെ തെക്കേ അതിർത്തിയിൽ താമസിക്കുന്ന മട്ടാഞ്ചേരിയിലെ ഔവർ ലേഡി ഓഫ് ലൈഫ് പള്ളിയിലെ ഇടവകാംഗങ്ങളായ ക്രിസ്ത്യൻ കമ്മ്യൂണിറ്റിക്ക് പള്ളി പണിയുന്നതിനായി 61 സെൻ്റ് സ്ഥലം ദാനം ചെയ്ത ചുള്ളിക്കൽ കുടുംബത്തിൽ നിന്നാണ് ചുള്ളിക്കൽ എന്ന പേര് ലഭിച്ചത്. ഇന്നത്തെ പള്ളി സ്ഥിതി ചെയ്യുന്ന സ്ഥലത്തിൻ്റെ പഴയ പേര് ചക്കാംപറമ്പ് എന്നാണ് അറിയപ്പെട്ടിരുന്നത്. വൈക്കത്തുശ്ശേരി എന്ന സ്ഥലത്താണ് ചുള്ളിക്കൽ കുടുംബം അന്ന് താമസിച്ചിരുന്നത്.1868-ൽ ഈ സ്ഥലത്ത് ഒരു ഓല മേഞ്ഞ ദേവാലയം സ്ഥാപിച്ചു. 1883-ൽ ഒരു ചെറിയ ചാപ്പൽ അതിന് പകരം വച്ചു. ഈ പ്രദേശത്തെ ക്രൈസ്തവ സമൂഹങ്ങളുടെ ചിരകാല അഭിലാഷങ്ങൾ എന്ന നിലയിൽ, 1889-ൽ മട്ടാഞ്ചേരി പള്ളി വിശ്വാസികളുടെ സഹായത്തോടും സഹകരണത്തോടും കൂടി ചുള്ളിക്കലിൽ താമസിക്കുന്ന ഗോഥിക് ശൈലിയിലുള്ള ഒരു പള്ളി ഇടവകയുടെ സബ് സ്റ്റേഷനായി ഉപയോഗിച്ചു. "തൊഴിലാളി" എന്ന വിശുദ്ധ ജോസഫിന് സമർപ്പിക്കപ്പെട്ട പള്ളിയാണെങ്കിലും, ചുള്ളിക്കൽ സെൻ്റ് ജോസഫിൻ്റെ ബത്‌ലഹേം പള്ളി എന്നാണ് പള്ളി അറിയപ്പെട്ടിരുന്നത്.നസ്രത്ത് ഇടവകയുടെ കിഴക്കൻ അതിർത്തിയിലാണ് ഇത് സ്ഥിതി ചെയ്യുന്നത്. 1888-ൽ പഴയ ഇടവക വീട് പണിതു. 1889-ൽ പൊളിച്ചുമാറ്റിയ പഴയ പള്ളി പൂർത്തീകരിക്കുകയും ഇടവക ഭവനത്തിൽ ഒരു പുരോഹിതൻ താമസിക്കുകയും ചെയ്തു. 1889 മുതൽ 1974 വരെ അവിടെ താമസിച്ചിരുന്ന വൈദികരെ മട്ടാഞ്ചേരി പള്ളി വികാരി കോ-ഓപ്പറേറ്ററായി നിയമിച്ചു. ഇടവക ഹൗസിൽ താമസിച്ചിരുന്ന പ്രഥമ വൈദികൻ റവ. ജോർജ്ജ് മലമേൽ സിറിയൻ റീത്ത്.1913-ൽ റവ.ഫാ. സ്റ്റീഫൻ പാണച്ചേരി ചുള്ളിക്കലിൽ ചാപ്ലിൻ ആയിരുന്നു, പള്ളി കോമ്പൗണ്ടിൻ്റെ തെക്ക് ഭാഗത്ത് ആരംഭിച്ച ശ്മശാനത്തിൽ പ്രതിഷേധിച്ച് 13 വർഷമായി ചുള്ളിക്കൽ പള്ളി അടച്ചിട്ടിരുന്നു. 1910-ൽ ശ്രീ.പുത്തൻപറമ്പിൽ ഏബ്രഹാം വിദ്യാരുടെ (കൊച്ചാശാൻ) നേതൃത്വത്തിൽ ഇടവകയിലെ സാക്രിസ്റ്റിയിൽ ഒരു "കുടിപ്പള്ളിക്കൂടം" പ്രവർത്തനം ആരംഭിക്കുകയും 1925-ൽ ഇത് ഒരു പ്രൈമറി സ്കൂളായി മാറുകയും 1983 സെപ്റ്റംബർ 12-ന് ഹൈസ്കൂളായി ഉയർത്തുകയും ചെയ്തു.1945-ൽ, റവ.ഫാ.ജോസഫ് ചിറമേൽ പള്ളിയുടെ ചുമതല വഹിച്ചിരുന്നതിനാൽ, വിശുദ്ധ ഫിലോമിനയുടെ മധ്യസ്ഥതയിൽ അത്ഭുതകരമായ രോഗശാന്തി ഉണ്ടായതായി റിപ്പോർട്ടുകൾ ഉണ്ടായിരുന്നു, അത് ഏകദേശം നാല് വർഷത്തോളം നീണ്ടുനിന്നു. 1974 മേയ് 5-ന്, മട്ടാഞ്ചേരി ഇടവകയിൽ നിന്ന് വിച്ഛേദിച്ചുകൊണ്ട്, കൊച്ചിയിലെ ആദ്യത്തെ തദ്ദേശീയ മെത്രാനായ അഭിവന്ദ്യ റവ.ഡോ. അലക്സാണ്ടർ എടേഴത്ത്, സെൻ്റ് ജോസഫ് ബത്‌ലഹേം പള്ളി ഇടവകയായി ഉയർത്തി. റവ.ഫാ. 1954 മുതൽ ചാപ്ലിൻ ആയിരുന്ന MTHEW കൊതകത്ത് പ്രഥമ ഇടവക വികാരിയായി നിയമിതനായി.

## അവലംബങ്ങൾ
​എ ആർ രാജ രാജ വർമ്മ ഗ്രന്ഥശാല പ്രയാർ

ആലപ്പുഴ ജില്ലയിൽ ഓച്ചിറക്കു പടിഞ്ഞാറ് പ്രയാർ എന്ന സ്ഥലത്ത് സ്ഥിതിചെയ്യുന്ന പുതുപ്പള്ളിയുടെ ചരിത്രമുറങ്ങുന്ന ഒരു ഗ്രന്ഥശാലയാണ് ഇത്.

നൂറ്റാണ്ട് പിന്നിട്ട പ്രയാർ എ. ആർ. രാജ രാജ വർമ്മ ഗ്രന്ഥശാല ഓണാട്ടുകരയുടെ മാർഗ്ഗദീപമാണ്. ഗ്രന്ഥശാലയുടെ സ്ഥാപകനും പ്രഥമ സെക്രട്ടറിയും വല്ലാറ്റൂർ ഗോപാലപിള്ളയായിരുന്നു. പ്രമുഖ സ്വാതന്ത്ര്യ സമര സേനാനിയും സാമൂഹ്യ പരിഷ്കർത്താവും കവിയും വിവർത്തകനുമായ സി.എസ് . സുബ്രഹ്മണ്യൻപോറ്റിയായിരുന്നു പ്രഥമ പ്രസിഡണ്ട്. മഹാകവി കുമാരനാശാൻ ഗ്രന്ഥശാല സന്ദർശിക്കുകയും അഭിപ്രായം രേഖപ്പെടുത്തുകയും ചെയ്തിട്ടുണ്ട്. പ്രശസ്ത നിരൂപകനായ എസ്. ഗുപ്തൻനായർ നിത്യ സന്ദർശകനായിരുന്നു. പുതുപ്പള്ളി  രാഘവൻ ദീർഘകാലം ഗ്രന്ഥശാലയുടെ സെക്രട്ടറിയായിരുന്നു. അക്കാലത്തു ഗ്രന്ഥശാലയിലെ മുഴുവൻ പുസ്തകങ്ങളും വായിച്ചിട്ടുള്ള അദ്ദേഹം "വിപ്ലവ സ്മരണകൾ" എന്ന ആത്മകഥയിൽ " എന്നെ ഞാനാക്കിയ ഗ്രന്ഥശാല" എന്നാണ് രാജ രാജ വർമ്മ ഗ്രന്ഥശാലയെ വിശേഷിപ്പിച്ചിരിക്കുന്നത്.
ബോജ്‌നോർഡ്

ഇറാനിലെ വടക്കൻ ഖൊറാസാൻ പ്രവിശ്യയിലെ ബോജ്‌നോർഡ് കൗണ്ടിയിൽ, മദ്ധ്യ ജില്ലയിലുൾപ്പെട്ട ഒരു നഗരമാണ് **ബോജ്‌നോർഡ്** (പേർഷ്യൻ: بجونورد) . ഈ നഗരം ഈ  പ്രവിശ്യയുടെയും കൗണ്ടിയുടെയും അതുപോലെതന്നെ ജില്ലയുടെയും തലസ്ഥാന നഗരമായി പ്രവർത്തിക്കുന്നു. ടെഹ്‌റാനിൽ നിന്ന് ഏകദേശം 701 കിലോമീറ്റർ (436 മൈൽ) അകലെയും റസാവി ഖൊറാസാൻ പ്രവിശ്യയുടെ തലസ്ഥാനമായ മഷാദിൽ നിന്ന് 237 കിലോമീറ്റർ അകലെയുമാണ് ഈ നഗരം സ്ഥിതിചെയ്യുന്നത്. വടക്കൻ ഖൊറാസാനിലെ ഏറ്റവും വികസിതവും വലുതുമായ വ്യാവസായിക കേന്ദ്രങ്ങളിലൊന്നുകൂടിയാണ് ബോജ്‌നോർഡ്.

## ചരിത്രം
പ്രാദേശിക പാരമ്പര്യമനുസരിച്ച്, പതിമൂന്നാം നൂറ്റാണ്ടിലെ മംഗോളിയൻ അധിനിവേശം മുതൽ ഈ പ്രദേശം മുഴുവൻ ഖറായ് തുർക്കികളുടെ നിയന്ത്രണത്തിലായിരുന്നു. ബോജ്‌നോർഡ് നഗരത്തിൻറെ സമീപകാല ഉത്ഭത്തെക്കുറിച്ച് അനുമാനിക്കപ്പെടുന്നത്, സഫാവിദുകളുടെ ശത്രുക്കളായ തുർക്ക്മെൻമാർക്കെതിരെ അതിർത്തികൾ ശക്തിപ്പെടുത്തുന്നതിനായി രാജ്യത്ത്  സ്ഥിരതാമസമാക്കിയ കുർദിഷ് സാദിയൻ ഗോത്രത്തിന് വേണ്ടി സഫാവിദ് രാജവംശം നിർമ്മിച്ചതാകാമെന്നാണ്. പരമ്പരാഗതമായി ഒരു പ്രതിരോധ മതിലിനാൽ ചുറ്റപ്പെട്ടിരുന്ന നഗരം പതിനൊന്ന് ക്വാർട്ടേഴ്സുകളും അങ്ങാടികളും നാല് പള്ളികളും ഉൾപ്പെടുന്നതാണ്.

1849-ൽ നഗരത്തെ നശിപ്പിച്ച ഒരു കലാപം നടന്നു. 1876-ൽ സഞ്ചാരിയായ ജി.സി. നേപ്പിയർ നഗരം സന്ദർശിക്കവേ ടെഹ്‌റാനിലെ കേന്ദ്ര സർക്കാരിനുള്ള സൈനിക പിന്തുണയ്‌ക്ക് പകരമായി നികുതിയില്ലാതെ നഗരം ഭരിച്ചിരുന്ന ഒരു കുർദ് വംശജനായിരുന്നു ബോജ്‌നോർഡ് മേധാവിയെന്നത് ശ്രദ്ധിക്കപ്പെട്ടു.

1896 ലും 1929 ലും ഉണ്ടായ ശക്തമായ രണ്ടു ഭൂകമ്പങ്ങൾ നഗരവും പരിസരവും തരിപ്പണമാക്കി. ചരിത്രപരമായതോ സമീപകാലത്തേയോ കോട്ടകൾ ഒന്നും ഇല്ലാതെ തന്നെ നഗരം പുനർനിർമ്മിക്കപ്പെട്ടു. 1997-ൽ, 6.5 തീവ്രത രേഖപ്പെടുത്തിയ മറ്റൊരു ഭൂകമ്പം നഗരത്തിൽ കാര്യമായ നാശനഷ്ടങ്ങൾക്കും നിരവധി മരണങ്ങൾക്കും കാരണമായി.

## ജനസംഖ്യാശാസ്ത്രം

### ജനസംഖ്യ
2006 ലെ ദേശീയ സെൻസസ് സമയത്ത്, നഗരത്തിലെ ജനസംഖ്യ 44,217 കുടുംബങ്ങളിലായി 172,772 ആയിരുന്നു. 2011-ലെ സെൻസസ് പ്രകാരം ഇവിടെ 56,761 കുടുംബങ്ങളിലായി 199,791 പേർ ആയിരുന്നു. 2016 ലെ സെൻസസ് നഗരത്തിലെ ജനസംഖ്യ 67,335 കുടുംബങ്ങളിലായി 228,931 ആയി കണക്കാക്കി.

## ഭൂമിശാസ്ത്രം
ഏകദേശം 36 ചതുരശ്ര കിലോമീറ്റർ വിസ്തൃതിയുള്ളതും വടക്കൻ ഖൊറാസാൻ പ്രവിശ്യയുടെ തലസ്ഥാനവുമായ ബോജ്‌നോർഡ് നഗരം, വടക്കുകിഴക്കൻ ഇറാനിൽ, കോപെഡാഗ് പർവതനിരയുടെ തെക്കും, അലദാഗ് പർവതനിരയുടെ കിഴക്കും, അൽബോർസ് പർവതനിരയുടെ വടക്കുമായി സ്ഥിതി ചെയ്യുന്നു. സമുദ്രനിരപ്പിൽ നിന്ന് ഏകദേശം 1070 മീറ്റർ ഉയരത്തിൽ സ്ഥിതിചെയ്യുന്ന ബോജ്‌നോർഡ് നഗരത്തിൽനിന്ന് ടെഹ്‌റാനിലേക്കുള്ള ദൂരം 821 കിലോമീറ്ററാണ്.

## ഗതാഗതം
വടക്കൻ ഖൊറാസൻ പ്രവിശ്യയുടെ തലസ്ഥാന നഗരമായ ബോജ്‌നോർഡ് നഗരത്തിന് വ്യോമസേവനം നൽകുന്ന ഒരു വിമാനത്താവളമാണ് ബോജ്‌നോർഡ് എയർപോർട്ട്. ഒറ്റ റൺവേ മാത്രമുള്ള ഈ വിമാനത്താവളം സമുദ്രനിരപ്പിൽ നിന്ന് ശരാശരി 3,499 അടി (1,066 മീറ്റർ) ഉയരത്തിലാണ് സ്ഥിതി ചെയ്യുന്നത്. 

## കാലാവസ്ഥ
കോപ്പൻ കാലാവസ്ഥാ വർഗ്ഗീകരണം അനുസരിച്ച് ബോജ്‌നോർഡിൽ തണുത്ത അർദ്ധ വരണ്ട കാലാവസ്ഥയാണ് (BSk) അനുഭവപ്പെടാറുള്ളത്. നഗരം നിലനിൽക്കുന്ന പ്രദേശം ഭൂരിഭാഗവും പർവതങ്ങളാലും ഉയർന്ന പീഠഭൂമികളാലും ചുറ്റപ്പെട്ടതാണ്. 
## കോളേജുകളും സർവ്വകലാശാലകളും
ബോജ്‌നോർഡിൽ സ്ഥിതി ചെയ്യുന്ന സർവ്വകലാശാലകളിൽ താഴെപ്പറയുന്നവ ഉൾപ്പെടുന്നു:

* ബോജ്‌നോർഡ് സർവകലാശാല.
* നോർത്ത് ഖൊറാസൻ യൂണിവേഴ്സിറ്റി ഓഫ് മെഡിക്കൽ സയൻസസ്.
* ഇസ്ലാമിക് ആസാദ് യൂണിവേഴ്സിറ്റി ഓഫ് ബോജ്‌നോർഡ്.
* എഷ്രാഗ് ഇൻസ്റ്റിറ്റ്യൂട്ട് ഓഫ് ഹയർ എജ്യുക്കേഷൻ (ബോജ്‌നോർഡ്, വടക്കൻ ഖൊറാസാൻ).
* പായം നൂർ യൂണിവേഴ്സിറ്റി ഓഫ് ബോജ്‌നോർഡ്.

## ചിത്രശാല

## See also

## അവലംബം
ബോധിവംശ

ബോധഗയയിലെയും അനുരാധപുരയിലെയും ബോധിവൃക്ഷത്തിൻ്റെ കഥ വിവരിക്കുന്ന, സംസ്കൃതവൽക്കരിക്കപ്പെട്ട പാലി ഭാഷയിലുള്ള ഒരു ഗദ്യകാവ്യമാണ് **ബോധിവംശ** അഥവാ **മഹാബോധിവംശ**.   പത്താം നൂറ്റാണ്ടിൽ ശ്രീലങ്കയിലെ അനുരാധപുരം കേന്ദ്രമാക്കി ഭരണം നടത്തിയിരുന്ന മഹിന്ദ നാലാമന്റെ ഭരണകാലത്ത് (ക്രി.വ. 975 മുതൽ 991 വരെ) ജീവിച്ചിരുന്ന ഉപതിസ്സ എന്ന സന്യാസിയാണ് ഇത് രചിച്ചത് എന്നു കരുതപ്പെടുന്നു. പത്താം നൂറ്റാണ്ടിൽ രചിക്കപ്പെട്ട ഈ കൃതി, കാവ്യ ശൈലിയിലാണ് എഴുതിയിരിക്കുന്നത്.  

## ഉള്ളടക്കം
മഹാബോധിവംശം പ്രധാനമായും ഗദ്യരൂപത്തിലാണ് രചിച്ചിരിക്കുന്നത്.  എന്നാൽ ഓരോ അധ്യായത്തിൻ്റെയും അവസാനം ശ്ളോകങ്ങൾ ഉൾപ്പേടുത്തിയിട്ടുണ്ട്. അവയിൽ പലതും മഹാസേനന്റെ കാലത്ത് രചിക്കപ്പെട്ട മഹാവംശത്തിൽ നിന്ന് എടുത്ത വരികളാണ്. മഹാവംശം പോലെ, മഹാബോധിവംശവും ആരംഭിക്കുന്നത് ദീപങ്കരബുദ്ധൻ ഗൗതമബുദ്ധനെ അംഗീകരിച്ചതിനെ കുറിച്ച് വിവരിച്ചുകൊണ്ടാണ്. തെരവാഡ സമ്പ്രദായത്തിൽ പറയുന്ന 28 ബുദ്ധന്മാരിൽ നാലാമത്തെ ആളാണ് ദീപങ്കര ബുദ്ധൻ. ഇതിനു ശെഷം ഗൗതമ ബുദ്ധന്റെ ജീവിതവും ആദ്യത്തെ മൂന്ന് ബുദ്ധമത സഭകളുടെ വിവരണവും വിവരിക്കുന്നു.  ക്രി.മു. മൂന്നാം നൂറ്റാണ്ടിൽ ശ്രീലങ്കയിലേക്ക് ബുദ്ധമതം കൊണ്ടുവരാനുള്ള മഹിന്ദയുടെ ദൗത്യവും ബോധിവൃക്ഷം പറിച്ചുനട്ടതും അതിനെ ആഘോഷിക്കുന്ന ബോധിപൂജ ചടങ്ങിന്റെ ഉത്ഭവത്തെക്കുറിച്ചും ഇത് വിവരിക്കുന്നു. 

ആമുഖത്തിൽ പറയുന്നതനുസരിച്ച്, മഹാബോധിവംശം ഇതേ വിഷയത്തിൽ മുമ്പ് സിംഹള ഭാഷയിൽ നിലനിന്നിരുന്ന ഒരു കൃതിയുടെ അനുകരണമാണ്. ഇതിൽ പന്ത്രണ്ട് അധ്യായങ്ങളാണ് ഉള്ളത്.  അതിനു ശേഷം, ബോധിവൃക്ഷത്തിൽ നിന്നുള്ള തൈകൾ നട്ടുപിടിപ്പിച്ച സ്ഥലങ്ങളുടെ ഒരു പട്ടികയോടെ ഈ കൃതി അവസാനിക്കുന്നു. ഈ പട്ടിക ബുദ്ധഘോഷൻ രചിച്ച സമന്തപസാദികയിലും മഹാവംശത്തിലും ഉൾപ്പെടുത്തിയിട്ടുള്ള പട്ടികകളിൽ നിന്നും വ്യത്യസ്തമല്ല എന്നും കാണാം. 

## സ്രോതസ്സുകൾ
ഇതേ വിഷയത്തിൽ മുമ്പ് സിംഹള ഭാഷയിൽ നിലവിലിരുന്ന ഒരു കൃതിയുടെ അനുകരണമാണ് മഹാബോധിവംശം എന്ന് ഈ കൃതിയുടെ ആമുഖത്തിൽ പറയുന്നുണ്ട്.  മഹാവംശത്തിൽ നിന്നുള്ള വാക്യങ്ങൾ ഉദ്ധരിക്കുന്ന ഈ കൃതിയുടെ വലിയൊരു ഭാഗം മറ്റ് സ്രോതസ്സുകളിൽ നിന്നും കടമെടുത്തതാണ്.  എന്നാൽ, കലിംഗബോധി ജാതകത്തിൻ്റെ ഒരു വകഭേദം പോലെയുള്ള സ്രോതസ്സുകളിൽ കാണാത്ത രീതിയിൽ പഴയ പാരമ്പര്യത്തിൻ്റെ വിശദാംശങ്ങൾ ഇതിൽ സംരക്ഷിച്ചിട്ടുണ്ട് എന്നത് ശ്രദ്ധേയമാണ്.  മഹാവംശത്തിൽ നിന്നും മറ്റ് പാലി ഗ്രന്ഥങ്ങളിൽ നിന്നുമുള്ള ഉദ്ധരണികൾ ഉൾപ്പെടുത്തിയിരിക്കുന്നത് സൂചിപ്പിക്കുന്നത്, പഴയകാലത്തെ ഒരു സിംഹള പാഠം ലളിതമായി വിവർത്തനം ചെയ്യുന്നതിനുപകരം, അതിൻ്റെ രചയിതാവ് വാചകം ഗണ്യമായി വിപുലീകരിക്കുകയും അനുബന്ധമായി നൽകുകയും ചെയ്തിരിക്കാം എന്നാണ്. 

## ഭാഷ
മഹാബോധിവംശത്തിൻ്റെ ശൈലി, ചില പാലി വാക്കുകളുടെ സംസ്‌കൃത അർത്ഥങ്ങൾ ഉപയോഗിച്ചും സംസ്‌കൃത പദങ്ങളും സംയുക്തങ്ങളും ഉൾപ്പെടുത്തിക്കൊണ്ട് ശക്തമായ സംസ്‌കൃത സ്വാധീനം കാണിക്കുന്നു. ശ്രീലങ്കയിൽ നിരവധി നൂറ്റാണ്ടുകളായി തുടരുന്ന സംസ്കൃതവൽക്കരിക്കപ്പെട്ട പാലി രചനയുടെ ഒരു യുഗത്തിൻ്റെ തുടക്കമായി ജി.പി. മലാലശേഖര ഈ കൃതിയുടെ രചനയെ വിവരിക്കുന്നു. 

## കാലഗണന
മഹാബോധിവംശത്തിന്റെ കാലഗണന 12-ആം നൂറ്റാണ്ടിൻ്റെ അവസാനത്തിൽ എഴുതിയ ഒരു സിംഹള വ്യാഖ്യാനത്തെ അടിസ്ഥാനമാക്കിയുള്ളതാണ്. രചയിതാവിന്റെ പേര് ഉപതിസ്സ എന്നാണെന്ന കണ്ടെത്തലും ഇതേ വ്യാഖ്യാനത്തെ ആശ്രയിച്ചാണ്. ദത്തനാഗ എന്ന സന്യാസിയുടെ അഭ്യർത്ഥനപ്രകാരം ഉപതിസ്സ പാലി പാഠം രചിച്ചതായി 19-ആം നൂറ്റാണ്ടിലെ പണ്ഡിതന്മാർ തിരിച്ചറിഞ്ഞു. ഇതേ പേരിലുള്ള ഒരു സന്യാസിയെ അഭിധമ്മ പഠിപ്പിക്കാനായി മഹിന്ദ നാലാമൻ നിയമിച്ചതായി ചൂളവംശത്തിലും മറ്റ് സ്രോതസ്സുകളിലും പരാമർശിച്ചിട്ടുമുണ്ട്. 

## ഇതും കാണുക
* മഹാബോധിവൃക്ഷം
* മഹാവംശം

## അവലംബം

## പുറത്തേക്കുള്ള കണ്ണികൾ
*ദി മഹാ ബോധി വംശ - എസ്. ആർതർ സ്ട്രോങ്ങ്

വർഗ്ഗം:ശ്രീലങ്ക
ഓബ് പീഠഭൂമി

**ഓബ് പീഠഭൂമി** (, *Priobskoye Plato*) സൈബീരിയയിലെ ഏറ്റവും വലിയ പീഠഭൂമികളിലൊന്നാണ്. ഭരണപരമായി ഇത് റഷ്യയിലെ സൈബീരിയൻ ഫെഡറൽ ജില്ലയിലെ അൽതായ് ക്രായ്, നോവോസിബിർസ്ക് ഒബ്ലാസ്റ്റുകളിൽ ഉൾപ്പെടുന്നു. ഓബ് നദിയുടെ പേരിൽ അറിയപ്പെടുന്ന ഇത് അതിൻ്റെ തടത്തിൻ്റെ ഭാഗമാണ്.

കാർഷിക മേഖലയായി  വികസിപ്പിച്ചെടുത്ത പീഠഭൂമിയുടെ ഭൂരിഭാഗം പ്രദേശങ്ങളിലും ധാന്യവിളകളും വ്യാവസായിക വിളകളും കൃഷി ചെയ്യുന്നു. സോവിയറ്റ് യൂണിയൻ്റെ കാലത്ത് നിർമ്മിച്ച കുളുന്ദ പ്രധാന കനാൽ, പീഠഭൂമിക്ക് കുറുകെ ഏകദേശം തെക്ക് പടിഞ്ഞാറ്/വടക്കുകിഴക്ക് ദിശയിലൂടെ ഒഴുകുന്നു.

## ഭൂമിശാസ്ത്രം
പടിഞ്ഞാറൻ സൈബീരിയൻ സമതലത്തിൻ്റെ തെക്കേയറ്റത്തുള്ള അൽതായ് ക്രായിലും നോവോസിബിർസ്ക് ഒബ്ലാസ്റ്റിലുമായാണ് ഓബ് പീഠഭൂമി സ്ഥിതി ചെയ്യുന്നത്. വടക്കോട്ടൊഴുകുന്ന ഓബ് നദിയുടെ ഇടത് കരയിലൂടെ അൽതായ് പർവതനിരകളുടെ താഴ്‌വരയുടെ വടക്കു ഭാഗത്തേക്ക് ഇത് വ്യാപിച്ചുകിടക്കുന്നു. പടിഞ്ഞാറൻ ദിശയിൽ അത് ക്രമേണ കുളുന്ദ സമതലത്തിലേക്ക് ഇറങ്ങുന്നു.

ഉപരിതലത്തിൻ്റെ ശരാശരി ഉയരം 250 മീറ്ററിനും (820 അടി) 260 മീറ്ററിനും (850 അടി) ഇടയിലുള്ള ഓബ് പീഠഭൂമിയുടെ പരമാവധി ഉയരം പേരിടാത്ത ഒരു കൊടുമുടിയിൽ  321 മീറ്ററിൽ (1,053 അടി) എത്തുന്നു. ഓബ് നദിയിലേക്ക് ചരിഞ്ഞുകിടക്കുന്ന ഹിമാനിയുഗത്തിലെ വിശാലമായ മലയിടുക്കുകളാൽ പീഠഭൂമി കോണോടുകോണായി വിഭജിക്കപ്പെടുന്നു. അവ ഏകദേശം 10 കിലോമീറ്റർ (6.2 മൈൽ) വീതിയും 40 മീറ്റർ (130 അടി) മുതൽ 100 ​​മീറ്റർ (330 അടി) വരെ ആഴവുമുള്ളവയും ഏകദേശം വടക്കുകിഴക്ക് മുതൽ തെക്കുപടിഞ്ഞാറൻ ദിശയിൽ പരസ്പരം സമാന്തരമായി നീളുന്നതുമാണ്. പീഠഭൂമിയിലെ തുറസ്സായ സ്റ്റെപ്പി ഇടങ്ങളിൽ കൂടുതലായും കറുത്ത നിറമുള്ള ചെർനോസെം മണ്ണ് അടങ്ങിയിരിക്കുന്നു.

## ഹൈഡ്രോഗ്രാഫി
പീഠഭൂമിയിലെ പ്രധാന നദികളിൽ  അലേ, ബർനൗൽക്ക, കുളുന്ദ, ബുർള, കരാസുക്, ബഗാൻ, കസ്മല എന്നിവ ഉൾപ്പെടുന്നു. ഗ്ലേഷ്യൽ കിടങ്ങുകൾക്കുള്ളിൽ ഗോർക്കോയ് (ചെർനോകുറിൻസ്‌കോയ്), ഗോർക്കോയ് (നോവിചിക്കിൻസ്‌കി ഡിസ്ട്രിക്റ്റ്), ഗോർക്കോയ് (ട്യൂമെൻസെവ്‌സ്‌കി ഡിസ്ട്രിക്റ്റ്), ബഖ്മതോവ്‌സ്‌കോയ്, ഗോർക്കോയ്-പെരെഷെയെച്ച്‌നോയ് എന്നിങ്ങനെ നിരവധി ഉപ്പ് തടാകങ്ങളുണ്ട്.

## സസ്യജാലങ്ങൾ
മലയിടുക്കുകളിൽ ബിർച്ച് കൊണ്ട് സമ്പന്നമായ വനങ്ങളും ഉയർന്ന പ്രദേശങ്ങളിൽ കോണിഫറസ് ടൈഗയുടെ അവശിഷ്ടങ്ങളും ഉണ്ട്. പീഠഭൂമിക്ക് കുറുകെയുള്ള നദീതടങ്ങളിൽ തണ്ണീർത്തടങ്ങളും തടാകങ്ങളും സാധാരണമാണ്.

## അവലംബം
ജിഗ്‌മെ പാൽദേൻ ദോർജി

ഭൂട്ടാനിലെ ഒരു ഭരണാധികാരിയും ആദ്യത്തെ പ്രധാനമന്ത്രിയും ആയിരുന്നു **ജിഗ്‌മെ പാൽദേൻ ദോർജി** (14 ഡിസംബർ 1919  &ndash; 6 April 1964) - 6 ഏപ്രിൽ 1964). പ്രശസ്തമായ ദോർജി കുടുംബത്തിലെ അംഗമായിരുന്ന അദ്ദേഹത്തിന് വിവാഹത്തിലൂടെ വാങ്ചുക്ക് രാജവംശവുമായും ബന്ധമുണ്ടായിരുന്നു. 1964-ൽ ഒരു സൈനിക ഉദ്യോഗസ്ഥന്റെ വെടിയേറ്റ് അദ്ദേഹം മരണമടഞ്ഞു.

## ആദ്യകാലജീവിതം
1928-ൽ, ഒമ്പതാമത്തെ വയസ്സിൽ, ജിഗ്‌മെ പാൽഡൻ ദോർജി, ഹാ സോങ്‌ഖാഗിൻ്റെ ട്രൂങ്‌പ (അഡ്‌മിനിസ്‌ട്രേറ്റർ) ആയി നിയമിതനായി. ഡാർജിലിംഗിലെ നോർത്ത് പോയിൻ്റിലും ഷിംലയിലെ ബിഷപ്പ് കോട്ടൺ സ്‌കൂളിലുമായിരുന്നു അദ്ദേഹത്തിന്റെ സ്കൂൾ വിദ്യാഭ്യാസം. ജിഗ്‌മെ ദോർജി വാങ്‌ചുക്കിൻ്റെ ഭാര്യാസഹോദരൻ എന്ന നിലയിൽ ജിഗ്‌മെ പാൽദേൻ ദോർജി അദ്ദേഹത്തോട് വളരെ അടുപ്പം പുലർത്തിയിരുന്നു. ഭാവി രാജാവ് 1950-ൽ യുണൈറ്റഡ് കിംഗ്ഡത്തിൽ താമസിക്കുമ്പോൾ അദ്ദേഹത്തോടൊപ്പം ഉണ്ടായിരുന്നു. 

## രാഷ്ട്രീയത്തിൽ
1953-ൽ, പിതാവ് രാജാ ടോബ്‌ഗേയുടെ മരണശേഷം അദ്ദേഹം കാലിംപോങ്ങിലെ ഭൂട്ടാൻ ഏജൻ്റായി നിയമിതനായി. 1958-ൽ ഭൂട്ടാൻ്റെ പ്രധാനമന്ത്രി (ല്യോൻചെൻ) പദവി വഹിക്കുന്ന ആദ്യ വ്യക്തിയായി അദ്ദേഹം മാറി. ജിഗ്മെ ദോർജി വാങ്ചുക്കിൻ്റെ വിപുലമായ പരിഷ്കാരങ്ങളുടെ ഭാഗമായി, 1907 മുതൽ ഡോർജി കുടുംബം വഹിച്ചിരുന്ന ഗോങ്‌സിം എന്ന സ്ഥാനം പ്രധാനമന്ത്രിപദമായി ഉയർത്തപ്പെടുകയാണുണ്ടായത്. ജിഗ്‌മെ ദോർജി വാങ്‌ചുക് ഭൂട്ടാനിൽ തുടങ്ങിവച്ച് ആധുനികവൽക്കരണ നയങ്ങൾ നടപ്പിലാക്കാൻ ജിഗ്‌മെ പാൽഡൻ ദോർജി അദ്ദേഹത്തെ സഹായിച്ചു. എന്നിരുന്നാലും, അദ്ദേഹത്തിൻ്റെ പരിഷ്കാരങ്ങൾ സൈന്യത്തിനും മതസ്ഥാപനങ്ങൾക്കും അപ്രീതിയുളവാക്കിയിരുന്നു.

## കൊലപാതകം
ഫുൻട്ഷോലിങ് ഗസ്റ്റ് ഹൗസിൽ വെച്ച് തൻ്റെ സഹോദരൻ റിംപോച്ചെ, റിംപോച്ചെയുടെ ഭാര്യ സാവിത്രി, തുടങ്ങിയവരോടൊപ്പം ചീട്ടു കളിക്കുന്നതിനിടെ, ജിഗ്‌മെ ഇരുന്നിരുന്ന സ്ഥലത്തിൻ്റെ പത്തടി പിന്നിലുള്ള ഒരു ജനാലയിലൂടെ അദ്ദേഹത്തിന് വെടിയേറ്റു. കൊലയാളിയെ പിടികൂടി ചോദ്യം ചെയ്തപ്പോൾ, സൈനിക മേധാവിയും രാജാവിൻ്റെ അമ്മാവനുമായ ചാബ്ദ നംഗ്യാൽ ബഹാദൂർ വെടിവയ്ക്കാൻ ഉത്തരവിട്ടതായി അയാൾ സമ്മതിച്ചു. ചാബ്ദ നംഗ്യാലിനെ കൊട്ടാരത്തിലെ ക്വാർട്ടേഴ്സിൽ വെച്ച് അറസ്റ്റ് ചെയ്യുകയും വധിക്കുകയും ചെയ്തു. കൊലപാതകവുമായി ബന്ധപ്പെട്ട് ക്വാർട്ടർമാസ്റ്റർ ജനറൽ ബച്ചു ഫുഗലിനെ അറസ്റ്റ് ചെയ്യുകയും കഠിനതടവിൽ പാർപ്പിക്കുകയും ചെയ്തു. ചബ്ദ നംഗ്യാൽ ഉത്തരവുകൾ നൽകിയിരുന്നെങ്കിലും കൊലപാതകത്തിന് പിന്നിലെ മസ്തിഷ്കം യഥാർത്ഥത്തിൽ ബച്ചു ഫുഗേലാണെന്ന് കരുതപ്പെടുന്നു. വിധി പുറപ്പെടുവിക്കുന്നതിനുമുമ്പ്, രാത്രിയിൽ ബച്ചു ഫുഗേൽ തൻ്റെ സെല്ലിൽ കുത്തേറ്റ് മരിച്ചു.

കൊലപാതകത്തെക്കുറിച്ചുള്ള അന്വേഷണം ചബ്ദ നംഗ്യാലിൻ്റെ വധശിക്ഷയോടെ അവസാനിച്ചു, കൊലപാതകത്തിന് പിന്നിലെ മറ്റ് ഉദ്ദേശ്യങ്ങളൊന്നും വെളിപ്പെടിത്തിയിരുന്നില്ല. എന്നാൽ, ചബ്ദ നംഗ്യാൽ, ബച്ചു ഫുഗൽ, യജമാനത്തിയും ജിഗ്മെ പാൽഡൻ ഡോർജിയും തമ്മിലുള്ള അധികാര തർക്കമാണ് കൊലപാതകത്തിന് കാരണമെന്ന് സംശയിക്കുന്നു. ജിഗ്‌മെ പാൽഡൻ ഡോർജിയുടെ പുതിയ നയങ്ങളും ഉയർന്ന സ്ഥാനങ്ങളിൽ യുവാക്കളുടെ നിയമനങ്ങളും കാരണം ചാബ്ദ, ബച്ചു എന്നിവരുമായി ഭിന്നതയുണ്ടായിരുന്നു. 

കൊലയാളി ഉപയോഗിച്ച പിസ്റ്റൾ രാജാവ് ജിഗ്മെ ദോർജി തന്റെ വെപ്പാട്ടിക്ക് സമ്മാനമായി നൽകിയ ആയുധമാണെന്നും അത് അവർ കൊലയാളിക്ക് നൽകിയെന്നും പിന്നീട് വെളിപ്പെട്ടു. ഈ സ്ത്രീ തൻ്റെ സ്വകാര്യ ആവശ്യത്തിനായി സൈന്യത്തിന്റെ വാഹനങ്ങൾ ഉപയോഗിച്ചിരുന്നു. എന്നാൽ ജിഗ്മെ പാൽദേൻ ദോർജി സൈനിക ട്രക്കുകൾ സിവിൽ അഡ്മിനിസ്ട്രേഷൻ്റെ കീഴിലേക്ക് മാറ്റി. ഇത് അവർക്കിടയിൽ സംഘർഷം ഉണ്ടാക്കിയിരുന്നു.

## അവലംബം

വർഗ്ഗം:ഭൂട്ടാൻ
മുരളീധരൻ തഴക്കര

ശ്രദ്ധേയനായ മലയാള ഫാം ജേണലിസ്റ്റാണ് **മുരളീധരൻ തഴക്കര**(ജനനം 1959). ഇരുപത്തെട്ട് വർഷം തുടർച്ചയായി ആകാശവാണിയിൽ വയലും വീടും എന്ന ഫോൺ
ഇൻ പരിപാടി  അവതരിപ്പിച്ചു. ആകാശവാണി നിലയത്തിലെ ഏറെ ജനപ്രിയ പരിപാടിയായിരുന്ന വയലും വീടും. കേരള സ്കൂൾ പാഠപുസ്തകങ്ങളിൽ മുരളീധരൻ തഴക്കരയുടെ രചനകൾ ഉൾപ്പെട്ടിട്ടുണ്ട്.

## ജീവിതരേഖ
ആലപ്പുഴ ജില്ലയിലെ മാവേലിക്കരക്കടുത്ത് തഴക്കരയിൽ ജനിച്ചു. കേരള കാർഷിക സർവകലാശാലയിൽ നിന്ന് കൃഷിശാസ്ത്രത്തിൽ ബിരുദം നേടി. 1992ലാണ് കോഴിക്കോട് ആകാശവാണിയിൽ ഫാം റേഡിയോ റിപ്പോർട്ടറായി മുരളീധരൻ ജോലിയിൽ പ്രവേശിച്ചത്. യാണ്  1998-ലാണ് തിരുവനന്തപുരം ആകാശവാണിയിലേക്കു സ്ഥലംമാറ്റം കിട്ടിയത്. അന്നു മുതൽ 'വയലും വീടും' പരിപാടിയുടെ പൂർണചുമതല അദ്ദേഹം നിർവ്വഹിച്ചുവരികയായിരുന്നു.

## കൃതികൾ
* കൃഷിയുടെ നന്മപാഠങ്ങൾ
* കൃഷിയിലെ നാട്ടറിവ്
* തേൻ നുകരാം പണം നേടാം 
* ഓർമ്മയിലെ കൃഷിക്കാഴ്ചകൾ
* സ്മൃതിഗന്ധികൾ പൂക്കുമ്പോൾ
## പുരസ്കാരങ്ങൾ
* ആകാശവാണി ദേശീയ അവാർഡ് 
## അവലംബം


വർഗ്ഗം:ഫാം ജേണലിസ്റ്റുകൾ
വർഗ്ഗം:1959-ൽ ജനിച്ചവർ
വർഗ്ഗം:റേഡിയോ പരിപാടികളുടെ അവതാരകർ
വയലും വീടും

ഒരു മലയാള  റേഡിയോ പരിപാടിയാണ് വയലും വീടും. ദിവസവും 18:50 മുതൽ 19:20 വരെ ആകാശവാണിയിൽ പ്രക്ഷേപണം ചെയ്യുന്നു . 1966-ൽ തുടങ്ങിയ ഇത്, 18000-ലധികം എപ്പിസോഡുകൾ ആകാശവാണിയിൽ പ്രക്ഷേപണം ചെയ്തിട്ടുണ്ട്.  ആകാശവാണിയിലെ ഏറ്റവും ദൈർഘ്യമേറിയതും ജനപ്രിയവുമായ റേഡിയോ പ്രക്ഷേപണങ്ങളിലൊന്നാണ് ഇത്.,  കേന്ദ്രസർക്കാർ ആവിഷ്‌കരിച്ച 'കൂടുതൽ ഭക്ഷണം വളർത്തൂ' എന്ന കാമ്പയിന് കീഴിൽ ആരംഭിച്ച കാർഷിക ഗ്രാമവികസനത്തെക്കുറിച്ചാണ് പരിപാടി.
## ചരിത്രം
കേരളത്തിലെ റേഡിയോ ശ്രോതാക്കൾക്കിടയിൽ ഏറ്റവും പ്രചാരമുള്ള പരിപാടിയാണ് വയലും വീട്. റേഡിയോ ഏറ്റവും ശക്തമായ മാധ്യമമായിരുന്ന കാലത്താണ് ഇത് ആരംഭിച്ചത്, പരിപാടികൾ കർഷകരെ വളരെയധികം സ്വാധീനിച്ചു. കർഷകർ മാത്രമല്ല, പൊതുജനങ്ങളും ആവേശത്തോടെ ശ്രോതാക്കളായി. വയലും വീടും. വയലും വീടും അതിൻ്റെ 50-ാം വാർഷികം 2016-ൽ പൂർത്തിയാക്കി, ഒരു വർഷം നീണ്ടുനിൽക്കുന്ന ആഘോഷങ്ങൾ ആകാശവാണി നടത്തി. കർഷകരും കാർഷിക മേഖലയിലെ വിദഗ്ധരും തമ്മിലുള്ള വ്യത്യസ്ത സംവേദനാത്മക സെഷനുകളോടൊപ്പം കർഷകർക്കായി സംസ്ഥാനതല ക്വിസ് മത്സരവും സംഘടിപ്പിച്ചു. ഈ സെഷനുകളിൽ നിന്നുള്ള ശ്രദ്ധേയമായ ശബ്ദ റെക്കോർഡിംഗുകളും പ്രക്ഷേപണം ചെയ്തു.

## അവലംബം


വർഗ്ഗം:റേഡിയോ പരിപാടികൾ
വെർസെറ്റി റെഗുലർ

**വെർസെറ്റി റെഗുലർ** ഒരു സാൻസ് സെരിഫ് ഫോണ്ടാണ്. വാണിജ്യപരവും വ്യക്തിഗതവുമായ പദ്ധതികൾക്കായി ഇത് ഉപയോഗിക്കാം. സുഹൃത്തുക്കളുമായും സഹപ്രവർത്തകരുമായും ഫോണ്ട് ഫയലുകൾ പങ്കിടാൻ ആളുകളെ അനുവദിക്കുന്ന Amicale ലൈസൻസിന് കീഴിലാണ് ഇത് 2022-ൽ ലഭ്യമാക്കിയത്.ഗ്രീക്ക് ഗ്രാഫിക് ഡിസൈനർ ഫിലിപ്പോസ് ഫ്രാഗ്കോജിയാനിസ് ടൈപ്പ് ഡിസൈനർ റിച്ചാർഡ് മണ്ടോണയുമായി സഹകരിച്ച് രൂപകല്പന ചെയ്ത സ്വതന്ത്രമായി വിതരണം ചെയ്ത കമ്പ്യൂട്ടർ ഫോണ്ടാണ് വെർസെറ്റി.

വെർസെറ്റി റെഗുലർ മാനുഷികവും ജ്യാമിതീയവുമായ ഡിസൈൻ ഘടകങ്ങളിൽ നിന്ന് പ്രചോദനം ഉൾക്കൊണ്ടതാണ്. വെർസെറ്റി സൃഷ്ടിക്കുമ്പോൾ, ഡിസൈനർമാർ MgOpen Moderna എന്ന ഓപ്പൺ സോഴ്‌സ് ഫോണ്ടിൽ നിന്നുള്ള തത്വങ്ങൾ ഉപയോഗിച്ചു.

ഫോണ്ടിന് 326 ഗ്ലിഫുകൾ ഉണ്ട്, അതിൽ അക്കങ്ങൾ, ചിഹ്നങ്ങൾ, ചിഹ്ന ചിഹ്നങ്ങൾ, ഉച്ചാരണങ്ങൾ എന്നിവ ഉൾപ്പെടുന്നു. ലാറ്റിൻ അക്ഷരമാല ഉപയോഗിക്കുന്ന യൂറോപ്പിലെ എല്ലാ ഭാഷകൾക്കും ഇത് ഉപയോഗിക്കാമെന്നാണ് ഇതിനർത്ഥം. വെബ് ഡിസൈനിൽ ഉപയോഗിക്കുന്നതിന് വെർസെറ്റി ഒപ്റ്റിമൈസ് ചെയ്തിരിക്കുന്നു. ഇത് ഇനിപ്പറയുന്ന ഫയൽ ഫോർമാറ്റുകളിൽ ഡൗൺലോഡ് ചെയ്യാൻ ലഭ്യമാണ്: OTF, TTF, WOFF, WOFF2.

## അവലംബം

## പുറമെ നിന്നുള്ള കണ്ണികൾ

* വെബ്സൈറ്റ്

വർഗ്ഗം:ലിപികൾ
രാജീവ് പുലവർ

തോൽപ്പാവക്കൂത്ത് രംഗത്തെ പ്രഗത്ഭനായ  കലാകാരനാണ് **രാജീവ് പുലവർ** (ജനനം : 1 ജൂൺ 1989). കേന്ദ്ര സംഗീത നാടക അക്കാദമി ഉസ്താദ് ബിസ്മില്ലാഖാൻ  അവാർഡ് ഉൾപ്പെടെ നിരവധി പുരസ്കാരങ്ങൾ നേടിയിട്ടുണ്ട്. ഇസ്രായേൽ , തായ്‌ലാൻഡ്, സിങ്കപ്പൂർ, ചൈന, യൂറോപ്പ് തുടങ്ങി നിരവധി വിദേശ രാജ്യങ്ങളിൽ പാവകളി അവതരിപ്പിച്ചുണ്ട് .
ലഘുചിത്രം|രാജീവ് പുലവർ അച്ഛൻ പത്മശ്രീ രാമചന്ദ്ര പുലവരുമൊത്ത്  കൊല്ലം പ്രാക്കുളം ഗവ. എൽ.പി. സ്കൂളിലെ തോൽപ്പാവക്കൂത്ത് അവതരണത്തിനിടെ
## ജീവിതരേഖ
പാലക്കാട് കൂനത്തറയിൽ പുലവർ നിവാസിൽ തോൽപ്പാവകൂത്ത്  കലാകാരൻ പത്മശ്രീ രാമചന്ദ്ര പുലവരുടെയും രാജലക്ഷ്മിയുടെയും മകനായി  ജനിച്ചു. എട്ടാം വയസ്സിൽ  മുത്തച്ഛൻ കൃഷ്ണൻ കുട്ടി പുലവരിൽ  നിന്ന് തോൽപ്പാവകൂത്ത് പഠിച്ചു തുടങ്ങി.  അച്ഛനായ രാമചന്ദ്ര പുലവരിൽ നിന്ന് തോൽപ്പാവക്കൂത്തിലെ എല്ലാ വശങ്ങളും പഠിച്ചു. മലബാറിലെ തനതു ദേവി ക്ഷേത്രങ്ങളിലും മറ്റും ഇപ്പോഴും പൂരം ഉത്സവത്തിന്റെ ഭാഗമായി ജനുവരി മാസം മുതൽ മെയ് മാസം വരെ പാവക്കൂത്തു രാമായണം കഥയെ ഇതിവൃത്തമാക്കി അവതരിപ്പിച്ചു വരുന്നുണ്ട് .
ഏകദേശം 2000 ത്തിലധികം വേദികളിൽ  ഇതിനകം പാവക്കൂത്തു അവതരിപ്പിച്ചു. ദേവി ക്ഷേത്രത്തിൽ ആചാര അനുഷ്‍ഠന കലാരൂപമായ പാവക്കൂത്തിനെ പാവകളി എന്നാ കലാരൂപമായി അവതരിപ്പിച്ചതിൽ രാജീവ് പുലവരുടെ പങ്ക് വലുതാണ്. രാമായണം കഥക്ക് പുറമെ മഹാബലിചരിതം , പഞ്ചതന്ത്രം കഥകൾ , ഷേക്സ്പിയർ ഡ്രാമ , കുട്ടികൾക്കുള്ള പാവനാടക പരിശീലനം തുടങ്ങിയ പ്രവർത്തികൾ ചെയ്തുവരുന്നു . സ്വന്തം ഭവനത്തിൽ അച്ഛനോടപ്പം പാവനാടക  തീയറ്റർ നിർമിച്ചു  സ്വദേശികൾക്കും, വിദേശികൾക്കും പാവനാടകം അവതരിപ്പിച്ചും, പരിശീലിപ്പിച്ചും വരുന്നു .

## പുരസ്കാരങ്ങൾ
* കേന്ദ്ര സംഗീത നാടക അക്കാദമി ഉസ്താദ് ബിസ്മില്ലാഖാൻ  അവാർഡ് (2016)
* ദക്ഷിൺഇന്ത്യ പുരസ്‌കാരം 
* കേരള സംസ്ഥാന ഫോൿലോർ അക്കാദമി പുരസ്‌കാരം  (2015)
* കേരള സംഗീത നാടക അക്കാദമി പുരസ്കാരം (2013)
## അവലംബം


വർഗ്ഗം:തോൽപ്പാവക്കൂത്ത് കലാകാരന്മാർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:കേരള ഫോക്‌ലോർ അക്കാദമിയുടെ പുരസ്‌കാരം നേടിയവർ
വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമിയുടെ ഉസ്താദ് ബിസ്മില്ലാഖാൻ  പുരസ്കാരം ലഭിച്ചവർ